Estatu demokratikoaren funtsezko oinarrietako bat aginpide judiziala da, horri baitagokio indarrean dagoen zuzenbidea finkatzea, legezko printzipioen araberako epaiak emanez. Ederki bereizia dagoen eta guztiz autonomoa den aginpide judiziala nahitaezko organoa da legearekin bat ez datozen Estatuaren gainerako aginpideen eta herritarren jardunbideak kontrolatu ahal izateko. Gizarte demokratikoak elkarbizitza ziurtatzeko aintzat hartu dituen legezko printzipioen aurka doazen jardunbideen gainean hausnarketak egin eta erabakiak har ditzake aginpide judizialak, hortaz.\nOrgano judizialak gaur egungo estatuaren egituraren barnean duen garrantzi politikoa ulertzeko ondorengo sei puntu hauek aztertu behar dira:? aginpide judizialaren legitimazioa demokrazian; ? aginpide judizialaren independentziaren inguruko arazoa; ? aginpide judizialaren oinarriak; ? aginpide judizialaren izaera. Puntu honek aldez aurretiko ala ondorengo jardunbideak ikertzera darama, ezaugarri funtsezkoa baita aginpide judizialaren izaera ulertu ahal izateko; ? aginpide judizialaren funtzionamendua eta ahalmen judiziala duten elementuen arteko harremanak, hots, epaile, fiskal eta herritarren arteko harremanak; ? organo judizialak jasotzen duen balorazioa Estatuaren egituran.\nAginpide judizialaren legitimazioa\nGizarte modernoetan, aginpide judizialaren neutraltasunak eta independentziak bermatzen dute Estatuaren zilegitasuna, mende dituen herritar guztiei berdintasun eta duintasunezko portaera eskainiz. Autonomoa izanik, aginpide judizialak zilegitasuna bereganatu du, eta, elkarbizitza eta legezkotasuna betearaztearren, gauza da estatuaren eta herritarren jardunbide politiko bidegabeak orekatu eta zuzentzeko.\nSistema demokratikoak legitimatzeko erabakigarria izan zen botere politikoa legediaren arabera bermatzen duen aginpide judiziala sortzea. Herrialde liberal demokratikoguztietan epaile eta magistratuei dagokie kontrol hori egitea, horiek baitira eskumen jurisdikzionalaren hartzaileak, azken batean. Aginpide judizialak zuzenbidea interpretatzeko eta auzitegien bidez gauzatzeko duen ahalmena da jurisdikzioa. Kasu bakoitzari dagozkion zuzenbidezko arau o- rokorrak ezartzen dizkionez, ahalmen horretan datza mendebaleko herrialde guztien aginpide judizialak legitimatzeko tresna.\nHala eta guztiz ere, ahalmen jurisdikzionalak arazo bat du bere baitan, izan ere, barne legitimazio hori eztabaidagarria denez, kanpoaldeko kontrolik ezak atzera botatzera eraman baitezake. Aipatzen denean aginpide judizialaren berezko zilegitasunak bermatzen duela sistema politikoa, ez dago batere argi sistema demokratikoan zerk edo nork berma dezakeen aginpide judizial horren kanpoaldeko legitimitatea, batez ere, ikusirik epaileak eta magistratuak ez dituztela herritarrek edo botere publikoek demokratikoki hautatzen. Horrexegatik, behar-beharrezkoa da kanpoaldeko zilegitasun hori herritarrei eta Estatuari berari erakustea, aginpide judizialaren erabateko independentzia mugatuz. Azken batean, aginpide judizialak sistema demokratikoari eskaintzen dion legitimitatea alde batekoa da, estatuaren gainerako aginpideen zilegitasuna ere behar baitu.\nAginpide judizialaren independentziaren inguruko arazoa\nIndependentziarena da aginpide judizialaren printzipio eztabaidagarriena, nahiz eta estatuaren organo izan, aldi berean estatuaren gainerako aginpideen mende ez dagoelako. Hortaz, aginpide judizialaren independentziaren inguruko arazoak bi atal nagusi ditu. Barne independentzia-ren inguruko arazoa batetik, hau da, organo judiziala osatzen duten kideen arteko harremanei buruzkoa, eta, bestetik, kanpo indenpendentzia-ren inguruko arazoa, aginpide judizialak aginpide legegile eta betearazlearekin dituen harremanak, alegia.Herri demokratiko gehienetan, aginpide judizialaren barne independentzia eza eta ahalmen jurisdikzionalaren hierarkia eza gauza bera da. Ia herrialde guztietan dago batasun jurisdikzionalaren printzipioa indarrean, baina jokaera jurisdikzionalak abiatzeko gutxitan agertzen dira maila organikoak aginpidearen barnean, eta batasun jurisdikzionalaren printzipioa guztiz zabala eta zehaztugabea da. Horren arabera, esan daiteke ahalmen jurisdikzionalaren jatorria ez dagoela organo judizial gorenetan, epaile eta magistratu bakoitzaren baitan baizik, epaileek berek erabakitzen baitituzte zuzenbidea eta konstituzio arauak interpretatuz.\nEpaileen elkarren arteko mendekotasun horretan datza Italia, Frantzia edo Portugaleko epaileen gobernu organoak duen ahalmen mugatua (Aginpide Judizialaren Kontseilu Orokorra, Espainian). Organo horrek ahalmena du, auzitegietako lehendakariak izendatzeko, multzo judizialeko kideak hautatu eta haiei informazioa helarazteko, eta zenbait gai judizial arautzeko, besteak beste.\nAldiz, ez du ahalmenik zein den epaileek bete behar duten jokaera jurisdikzionala ezartzeko. Esan nahi baita, aginpide judizialari loturiko gaiak antolatu, banatu eta administratzeko organoak dira, baina ez dute ahalmen juridiko edo politikorik adierazteko nola interpretatu behar duten epaileek zuzenbidea.\nEpaileen arteko mendekotasunak lotura zuzena du epai judizialen izaerarekin.\nEpaileak, lehendabizi, arau juridikoak interpretatzen ditu, ondoren, zenbait arau hautatu eta horien arabera ematen du epaia.\nEpaia ordenamendu juridikoaren baitan egiten bada ere, begi bistakoa da bere alderdi politiko eta ideologikoa. Beraz, aginpide judizialaren organo gorenek ezarriko balute zuzenbidearen arauak interpretatzeko eredu jurisdikzionala, epaileen independentzia eta ardura bertan behera geratuko lirateke. Arazo horren aurrean bi joera daude.\nBatetik, egungo egoeraren aldekoek epaile naturalaren independentzia azpimarratzen dute aginpide judizialaren askatasunaren oinarria den neurrian; bestetik, funtzionamendu horren aurkakoek diote epai judizialak subjektiboegiak direla, eta epailearen garrantzia, interpretatzaile gisa, nabarmenegia dela berdintasun judizialari eusteko. Onartzen bada epaileak bere kasa erabakitzeko duen ahalmena legediaren konstituzionaltasunetik harago ezin dela joan, horrek epaileen eta magistratuen mendekotasuna eta mugak aski bermatzen ditu, zuzenbidea interpretatzeko duten independentzia arriskuan jarri gabe.\nAginpide judizialaren kanpo independentzia da bigarren arazoa. OrdezkaritzaEstatu liberalean bi usadio judizial atzeman daitezke; eredu europar-kontinentala, kodetzean eta legedi abstraktuan oinarritzen dena batetik, eta bestetik, eredu anglosaxoniarra, ohiturei eta jurisprudentziari lehentasuna ematen diena. Epaileen eta parlamentuen mendekotasuna nabarmenagoa da eredu europar-kontinentalean eredu anglosaxoniarrean baino, bigarren kasuan haien autonomia handiagoa baita. Dena dela, aginpide judizialaren ?independentziak? zenbait oztopori egin behar die aurre, besteak beste, jardun judiziala aginpide betearazlearen jardun berezitzat hartzeari edota erakunde judiziala Estatuaren administrazioaren mende egoteari. Aginpide judizialaren independentziaren alde ordenamendu juridikoak egiten duen aldarrikapenak ez du guztiz ezabatu aginpide legegile eta betearazlearekiko duen mendekotasuna.Justizia ministerioa, lotura organoa den ministerio fiskala edota epaileen gobernu organoa aginpide legegileak hautatzea, mendekotasun horren adierazle dira, beraz.\nHerrialde gehienetan, aginpide judizialaren gobernu organoaren jatorria ordezkaritza demokrazian ez dagoenez ?herriak sufragioz ez baititu organoaren kideak hautatzen?, horren independentziari mugak nahitaez ezarri behar zaizkio. Hartara, aginpide legegileak du aipaturiko organoa hautatzen, esaterako, Espainian parlamentuak izendatzen ditu Aginpide Judizialaren Kontseilu Orokorreko hamabi kideak. Horrela eginik, zilegitasun demokratikoa ematen zaio aginpide judizialari eta korporatibismoa saihesten da bere baitan, nahiz eta erakunde judiziala gehiegi politizatu eta botere politikoak lehentasuna lortu, ondorioz.\nAginpide judizialaren oinarrizko printzipioak\nAginpide judizialaren printzipio nagusia epaileen aldaezintasunarena da, bigegabekeriei aurre egiteko bermea behar baitu aginpide judizialak. Epaileen aldaezintasuna, ordea, ez da erabatekoa, eta balizko ilegaltasun kasuetan arduraren printzipiorekin osatzen da. Ardurak bi atal ditu, batetik barne diziplinarekin loturiko arazoak biltzen ditu, eta bestetik, ordaina eskatzen duten arazo zibil eta kriminalak; epaileak legearen inperioaren mende daude, eta beraien akats eta gehiegikerien aurrean kalte ordainak eska daitezke, hortaz.\nAginpide judizialaren beste printzipio bat jarduera jurisdikzionalaren monopolioa da. Horrek jarduera jurisdikzionalen batasuna eta herritarren berdintasuna dakartza, hots, esklusibotasun printzipio horrek esan nahi du epaile eta magistratuei soilik dagokiela epaitzeko ahalmena eta haien erabaki eta epaiak derrigorrez bete behar direla. Salbuespen jurisdikzioak eta juridikzio bereziak baztertzen ditu zuzenbidezko estatuak, aginpide judizialari baitagokio betiere ahalmen hori. Jurisdikzioaren batasunak, hala ere, salbuespen batzuk baditu, adibidez, zenbait parlamentu ganbarek ezohiko eskumen judizialak dituzte (lorden ganbara, Britainia Handian) edo beste zenbaitetan jurisdikzio militarra indarrean dago oraindik ere. Hori bai, garai bateko hainbat pertsonaren eskumen bereziak zeharo desagertu dira. Legediak aldarrikatzen duen berdintasunak bazterketarako arrazoi guztiak indargabetu ditu: jaiotzaren ingurunea, arraza, sexua, erlijioa, pentsamoldea edota pertsona eta gizartearen inguruko edozein baldintza eta egoera.Pertsona mailan onartzen den salbuespen bakarra parlamentarioen inmunitatea da, zeinaren arabera parlamentarioak ezin baitira atxilotu edo epaitu, baldin eta dagokion ganbarak horretarako baimenik ematen ez badu, behintzat.\nEpaileek hainbat berme prozesal ziurtatu behar dituzte beren jardunbidean, hala nola, auzien berri publikoki ematea, ahoz aritzea ?zigor gaietan gehien bat? eta epaiak argudiatzea. Herritarren eskubideek, berriz, honako elementu hauek ziurtatzen ditu: legediak ezartzen duen epaile natural edo arrunta, abokatu baten laguntza, habeas corpus delakoa eta beste berme batzuk atxiloketen, behin-behineko espetxealdiaren, komunikazioaren kontrolaren eta etxebizitzen miaketen ingurukoak.\nEsparru judizialeko langileak hautatu eta izendatzeko irizpideak anitz dira, eta horiek finkatzeko estatu bakoitzaren sistema politikoak eta egitura sozialak zeresan handia dute. Bi epai multzo ditugu: ordezkaritza epaileak eta karrerako epaileak. Lehendabizikoak zuzenean hautatzen ditu herriak (Estatu Batuak, Suitza); formari dagokionez oso demokratikoa bada ere, funtsezko akatsak dakartza, epaileen gaitasun juridiko eta inpartzialtasun eza, esaerako. Gobernuaren (Britainia Handia) edo parlamentuaren esku (Suitza) ere egon daiteke hautatzeko ahalmena. Aginpide judizialak bere kideen artean ere izenda ditzake epaileak, halaber. Karrerako epaileak, aldiz, proba irekietan (oposaketa eta lehiaketa publikoak) merezimendua eta gaitasuna adierazi dituzten funtzionarioak dira. Aginpide judizialaren independentziaren adierazle nagusia da karrerako epailea.Alderdi edo sindikatuetan parte hartzeko epaile eta magistratuek duten debekua da aginpide judizialaren beste oinarrizko printzipio bat; epaileak beren interes korporatibisten alde elkar daitezke soilik. Jardun judizialaren berezitasunek eskatzen dute mugatze hori, eta epaileen kasuan magistraturaren ?izena?, funtzioen ?zintzotasuna? edota ?politizazio? arriskuak aipatzen dira muga horiek argudiatzeko.\nHala eta guztiz ere, gaur egun ohikoa da irizpide politiko jakin batzuei loturiko epaile eta magistratuen elkarteak agertzea, batzuk aurrerakoiak eta kontserbadoreak besteak.\nAginpide judizialaren jardunaren izaera\nEstatuaren konplexutasun juridikoa gero eta handiagoa denez, aginpide judizialak ere gero eta bizkorrago eta egokiago jardun behar du, egitura juridikoa konstituzionaltasunaren bidetik alden ez dadin. Aginpide judizialaren esku hartzea gizartean areagotu den arren, bere jardueraren izaera ez da askorik aldatu zuzenbidezko Estatua sortu zenez geroztik.\nAginpide judizialaren jarduna bi modutan gauza daiteke Estatuaren bizitza politikoan.\nAldez aurretiko jarduna, hau da, legez kanpoko ekintzarik gerta ez dadin organo judizialek abiatzen duten jarduna, batetik; bestetik, ondorengo jarduera judiziala, legeren bat urratu baldin bada egiten dena.\nBi jokamolde judizial horietako bakoitzak berezko izaera du. Lehenengoan, aginpide judiziala lotuago dago jarduera politikoarekin jurisdikzionalarekin baino, eta horrek eskumen gehigarriak dakarzkio aginpide judizialari. Bigarren jokamoldearen arabera, aginpide judizialak konstituzioak finkaturikoa bete baino ez du egiten, hau da, ?epaitu eta epaia betearazi?. Gizarte demokratikoetan, oro har, ondorengo aginpide judiziala gailentzen da, horrela ziurtatzen baita botere publikoen eta herritarren jardunak ez daudela hasieratik susmo eta kontrolaren mende. Errugabetasun presuntzioa bermatu nahi da, azken batean.\nAginpide judizialaren funtzionamendua\nAginpide judizialaren funtzionamendu ulertzeko, lehenik eta behin, jakin behar da zeintzuk diren ahalmen judizialaren jasotzaileak eta nolakoak diren jasotzaile horien arteko harremanak eta tirabirak. Funtsean, epaile eta magistratuek jasotzen dute aginpide judiziala. Alabaina, bi organok dute horien jarduna mugatzeko ahalmena, ministerio fiskalak eta herri epaimahaiak.\nHiru multzo horien artean bi tirabira gune sortzen dira, epaileen eta fiskalen artekoa batetik, eta epaileen eta herri epaimahaiaren artekoa, bestetik.\n? Epaileen eta fiskalen arteko harremanak nahitaez aztertu behar dira, hor baitago gakoa jakiteko zeinek duen lehentasuna, epaile naturalek ala aginpide betearazlearen ordezkari den estatuaren fiskaltza orokorrak. Epailea aginpide judizialeko kide den aldetik, berari dagokio epaitzeaeta sententzia ematea. Fiskala, berriz, Estatuaren eta gizarte osoaren interesak babesten dituen epaile berezia da. Epaileak aginpide judizialak hautatzen baditu ere, gobernuak eskatuta izendatzen dira fiskalak.\nFiskalen eta epaileen artean tirabira handiak izaten dira. Nahiz eta fiskalak aginpide betearazletik aldentzeko ahalmena duen, gobernuarekin duen lotura estuak aginpide judizialaren independentzia zalantzan jartzen du. Organo judizialaren jardunbidea sinesgarria izan dadin, beharrezkoa da gobernuarekiko mendekotasunik ez duen egitura batean kokatzea aginpide judiziala.\nSistema demokratikoak bideak eman behar ditu justiziaren inpartzialtasuna bermatzeko eta fiskalaren eragina epaileengan saihesteko. Espainiako Auzitegi Konstituzionalak 1986ko ekainaren 12an eman zuen sententziak berme hori indartu zuen, auzi baten izapideak eta sententzia epaile berak egitea eragotzi baitzuen. Erabaki horrek epaileen inpartzialtasuna babesten du ministerio fiskalak zabalduriko kausa judizialen aurrean.\n? Bigarren tentsio gunea epaileen eta herri epaimahaiaren arteko harremanetan agertzen da. Ordezkaritza epailearen (ez karrerako epailea) aldaera bat baino ez da epaimahaia, herritarren parte hartzea justizian gauzatzen duena. Epaileak zuzenbidea eta ordenamendu juridikoa aintzat hartzeak ematen dio legitimazioa aginpide judizialari, baina horrek ez du herritarren parte hartzea eragozten. Izan ere, epailetzaren ordezkari izaera osatu egiten du herri epaimahaiak.\nBi epaimahai mota daude, anglosaxoniarra edo purua eta europar-kontinentala edo mistoa. Sistema bakoitzak ditu abantailak eta eragozpenak. Herri ordezkaritzaren ikuspuntutik, demokratikoagoa da eredu anglosaxoniarra, baina ikuspegi teknikoari dagokionez, eredu mistoa da eragingarriagoa.\nDena dela eta ikusirik frogatu behar den gertaera eta ezarri behar den zuzenbidearen artean gertatzen den nahasketa, bi ereduak aldatzen joan dira eta profesionaltasuna nagusitu da. Zein kasu dauden epamahiaren jurisdikziopean jakitean eta emaniko epaiaren eragina neurtzean datza epaimahiak sortzen duen arazo bakarra.\nHerrialde gehienetan oso mugatua da epaimahaiaren eragina.\nEstatu arrazoia eta aginpide judiziala\nAginpide judiziala Estatuaren zati independentea dela eta legedi judiziala bete eta betearazteko ahalmen subiranoa duela esan ohi bada ere, begi bistakoa da aginpide judizialari ahalmena murrizten zaiola egoerazenbait politikotan: Estatu arrazoiaren izenean mugatzen da justizia. Estatu arrazoiaz baliatzen da Estatua bere organoen jardunbide jakin batzuk isildu eta ezkutatzeko.\nArazoak sortzen dira Estatuak legaltasuna argi eta garbi urratu ondoren, aginpide judiziala justizia politikoaren subirano gisa urratze horiek argitzeko agertzen denean.\nEspainian etengabe egiazta daiteke aginpide judizialak zuzendu, baliogabetu eta batzuetan zigortzen dituela arduradun publikoek eginiko delituak. Hala ere, bada Espainian gainditu gabeko gai judizial bat: GALen inguruko afera. 1988. urteko udan, Ignacio Sotelo, espainiar sozialismo petopetoaren ordezkari ikasia, mintzatu zen aginpide judizialak bere asmo demokratikoetan topatu zuen oztopoaz, hau da, GAL talde armatuari buruz irekitako auzian lekukotasunak biltzeko gertatu ziren zailtasunez.\nIzan ere, gobernuko eta administrazioko goi arduradunek, fondo erreserbatuen babesean, informazioa ezkutatu zuten. Egoera hain korapilatsua izanik, ?Estado de derecho? (zuzenbidezko estatua) esakunea ?estado de desecho? (hondakin estatua) bihurtu zuen Sotelok bere hitzaldi hartan. Edozein gizarte demokratikori lepora dakiokeen salaketarik bortitzena da hondakin estatua esatea.\nHorrek argi uzten du estatu arrazoiaren eta aginpide judizialaren arteko dikotomia. Lehendabizikoa Weberren arduraren etikan oinarritzen da, bigarrena, berriz, azken helburuen etikan, justizia eta arau konstituzionalekiko errespetuan, alegia.\nHerrialde demokratiko orok hautsi behar luke dikotomia hori, indarra aginpide judizialaren alde jarriz. Boterea eskuetan dutenek aginpide judizialaren esanetara jarri behar dute, gainerako herritarrak bezala, Estatuak erakunde gisa legitimazioa izan dezan eta aginpide judiziala konstituzioarekiko errespetuaren eta berdintasunaren subiranoa izan dadin. Zuzenbidezko Estatu demokratikoaren eredua duten mendebaleko herrialde guztietan bezala, Espainian Estatu arrazoiaren izenean bidegabekeriak egin eta ezkutatzeko mekanismo bereziak daude (fondo erreserbatuak), eta Estatuaren egiturako ?hirugarren boterea? nekez babes dezake aginpide judizialak.\nAmaitzeko gogeta bat: zuzenbidezko estatu batek ezin lezake zuzenbide hori babesten duten aginpideetako bat zalantzan jarri, eta, hortaz, botere judizialak bere ahalmen guztiak indarrean behar ditu, edozein gizabanakoren edo talderen iruzurra saihesteko, aginte gorenekoak badira ere. Muga horiek hautsi eta indarrez salatzen ez badira, huts egite horiek estrukturalak direnaren sentipena nagusituko da, nahiz eta egia izan independentzia erabatekoaren alde borrokan dabilen aginpide judiziala, eta horrek frogatzen du mendekotasun pasiborik ez edukitzea eta aginpideen arteko tirabirak.


Yolanda Iglesias: "Geratu egin behar dugu eta pentsatzen jarri zergatik pasatzen ari zaizkigun gauzok" - Arrasate - Goiena.eus\nYolanda Iglesias: "Geratu egin behar dugu eta pentsatzen jarri zergatik pasatzen ari zaizkigun gauzok"\nJulen Iriondo 2014-12-16 12:00\nBuru gaixotasunen bat duten pertsonen eta horien senideen Gipuzkoako elkartea da Agifes, eta bertako psikologoa Yolanda Iglesias. Antsietatea "beldurraren adierazpen emozionala" dela azaldu zuen Arrasaten.\nAntsietateari buruz ari garenean antsietate patologikoari buruz jardun ohi dugu, ezta? Ze, normala denok dugu eta gainera ona da; baina patologikoa ere esan dezakegu, kakotx artean, mesedegarri dela, gure barruan zerbait ondo ez doala adierazten digulako?\nKontua da sufrimendu maila. Ez da ona sufritzea, antsietate hori kontrolatzeko gai ez garenean gertatzen dena, nolabait. Antsietatea ona da adierazten digulako mehatxu bat dugula, eta neurriren bat hartu behar dugula. Mehatxu horri duena baino kategoria handiagoa ematen diogunean, edo ez dakigunean zergatik gauden tentsioan edo beldurrez, irits daiteke arazo bilakatzera. Eta, kasu batzuetan, antsietate hori duena nahikotxo desgaitzea eragin dezake. Antsietateak, batez ere, eragiten duena da kontrol-galtze sentsazioa, gertatzen zaizkizun gauzen kontra ezin duzula egin sentitzea. Beraz, eraginkortasun ezaren sentsazioa sortarazi dezake. Antsietate patologikoa dela esaten dugu maila jakin batzuk gainditzen dituenean eta pertsonaren eguneroko funtzionamenduari eragiten dionean. Pertsona batzuen kasuan, antsietatearen ondorio fisikoak handiak izaten dira, eta izan ditzakete kolitis ultzerosoak, dermatitisa... Eta horiek eragin diezaiekete euren arlo pertsonalari eta lan arloari. Kasu hauetan hitz egiten dugu antsietate patologikoari buruz, eta gainera, normalean, egoten dira lotuta beste antsietate patologia batzuekin edo beste era bateko trastornoekin, adibidez depresioarekin.\nEsan duzun gauzetako batera itzuliz, beti ez dago, beraz, uneko gauza konkretu bat antsietatea eragiten duena; antsietatea agertzea lotuta egongo da pertsonaren izaerarekin, arazoei aurre egiteko duen moduarekin, ezta?\nAntsietatea da beldurraren adierazpen emozionala, nolabait. Eta, bai, agian egoera batek ez dizu une jakin batean antsietaterik eragiten, baina agertzen zaizu aurrerago. Batzuetan izan dezakezu antsietatea, eta ez dakizu zergatik, ez zara arrazoiak identifikatzeko gai. Agorafobia izan dezakegu, egoera berriei beldurra; edo paniko atakeak, pilatutako antsietatearen ondorioz. Baina bai, batzuetan oso argia da zerk eragiten duen antsietatea, eta beste batzuetan ez. Minaren adibidea jarri ohi dut: minak adierazten digu zerbait gertatzen ari zaigula; eta min dugunean ez gara hainbeste min horretan zentratzen, baizik eta gure kezka izaten da ze gaixotasun izan daitekeen min hori eragiten diguna. Antsietatea ere horrela ikusi behar dugu. Antsietatearen sintometan bakarrik jartzen badugu fokua, ez dugu ikusten antsietatea esaten ari zaigula zerbait ari zaigula gertatzen; geratu egin behar dugu eta pentsatzen jarri zergatik pasatzen ari zaizkigun gauzok, zergatik orain eta zergatik ezin dugun kontrolatu.\nGaindi daiteke antsietatea arazoaren muinera jo gabe?\nTratatu gaitezke; une batean medikazio beharra izan dezakegu, antsiolitikoen beharra. Eta psikoterapia bat ere has daiteke; saiatu ikasten zergatik ari zaigun gertatzen, eta nola bizi gaitezkeen antsietatearekin, aipatutako desgaitze maila horretara iritsi gabe. Aukeraketa pertsonala da; nik uste, bien arteko konbinazioa dela egokiena, kasu batzuetan behintzat. Baina beti da ona jakitea zergatik ari zaizkizun gauzak gertatzen, bati zergatik eragiten dioten ohikoak izan daitezkeen gauzek, edo zergatik orain bai eta lehen ez. Sarri egoten da lotuta bakoitzaren pentsamenduarekin eta norberari buruzko ideiarekin.\nSintomei aurre egiteko aipatzen zenituen yoga, erlaxazioa...\nAdierazpen fisikoak dituenez, tentsioa kanporatzeko modu onak dira erlaxazio ariketak, yoga, kirola egitea... Kontua da norbere burua zaintzen hastea; pentsatu beharrean ezin dugula kontrolatu, neurriak hartzea. Aipatutakoekin tentsioa kanporatzen duzu, adrenalina kanporatzen duzu, oso ondo dator. Honek guztiak, gainera, serotonina sortzea dakar; zoriontasunaren hormona deitzen zaio, eta, beraz, ez dugu bakarrik tentsioa kanporatzen, baizik eta hobeto sentiarazten gaitu. Elikadura ona ere garrantzitsua da: "Zerbait gertatzen ari zait, zaindu egingo naiz". Elikadura ona, lo erritmo ona; eta, horrekin batera, zalantzan jartzen hasi datozkizun pentsamenduak, mehatxuaren esajerazio batean oinarrituta egon daitezkeelako. Baina antsietatetik irten egiten da; bakarrik ezin bada, laguntzarekin.\nAipatzen zenuen papera eta arkatza erabili beharra.\nBai, ze hasten bagara jasotzen ze unetan jartzen garen urduri, ze pentsamendu izan ditugun une horietan, zer gertatu zaigun aurretik eta ondoren, has gaitezke informazioa lortzen. Antsietatearen kontrako gauza onena da informazio ona. Eta agian hasiko gara gauzak elkarri lotzen: testuinguru jakinetan gertatzen zaigula, gauza jakinetan pentsatzen dugunean... Berreskuratu behar da kontrol sentsazioa, zugatik zerbait egiteko aukera duzun sentsazioa. Agian ez zara ohartu urduri jarri aurretik pentsamendu bat izan duzula, egoera berrien aurrean gertatzen zaizula, edo urduri jartzean dituzun ondorio aurreikuspen txarrak ez direla gero betetzen. Arkatza eta papera, beraz, baliagarriak dira.\nHorrelako prozesu batetik pasatzeak norbere burua hobeto ezagutzen lagunduko du, ezta?\nBizitzan ez dago eskola hoberik esperientziak, norbere akatsak, arazoak baino. Esaten den bezala, hiltzen ez zaituenak indartsuago egiten zaitu. Ez dut esan nahi positiboa denik antsietate prozesu batetik pasatzea, baina da bizitzako beste esperientzia bat, eta onartu behar da bizitzan dena ez dela zoriontasuna. Bizitzaren parte da egoera zail batzuk izatea; onena ez da halakorik gerta ez dakigula, baizik eta jakitea halakorik gertatzen bazaigu gai izango garela aurre egiteko. Hori da, benetan, buru osasun on bat.


Nekane Balluerka doktorea da EHUren errektore-hauteskundeetarako hautagai bakarra - Hiruka.eus\nHezkuntza Leioa 2016-11-11 13:05\nEHUren Hauteskunde Batzordeak, inpugnazioak aurkezteko epean bat ere aurkeztu ez zenez, behin betiko aldarrikatu zuen astelehenean Nekane Balluerka irakasleak aurkeztutako hautagaitza. Berarena izango da hauteskundeetara aurkeztuko den zerrenda bakarra. Hautagai bakarra dagoenez, hautatua izateko, %33 baiezko boto lortu beharko ditu Balluerkak, azaroaren 24ko bozketan.\n© NEKANE BALLUERKA | Ikusi handiago | Argazki originala\nNekane Balluerka doktorea Portaera Zientzien Metodologia jakintza arloko katedraduna da, eta Psikologia Fakultateko irakaslea. Gaur egun Graduondoko Ikasketen eta Nazioarteko Harremanen arloko errektoreordea da, eta aurretik EHUko kudeaketan hainbat kargu izan du.\nAzaroaren 24an egingo da bozketa, 09:00etatik 18:00etara. Horretarako, ikastegi denetan (EHUko beste toki garrantzitsu batzuetan ere bai) egongo dira botoa emateko kutxak. Bozketan aldeko emaitza lortuz gero, Nekane Balluerka irakaslea litzateke Euskal Herriko Unibertsitatean errektore hautatutako lehenengo emakumea.\nHauteskundeetako egutegia eta prozesuaren ezaugarriak\nAzaroaren 7an hasi zen hauteskunde-kanpaina; hautagaiak eta beragaz doan taldeak euren programaren berri emango diete unibertsitateko kide denei (www.ehu.eus/eu/web/idazkaritza-nagusia/errektore-hauteskundeak), azaroaren 22ra arte. Lehen esan bezala, bozketa azaroaren 24an izango da, baina botoa lehenago emateko aukera egongo da azaroaren 14, 15, 16, 17 eta 18an, EHUko ikastegietan.\nHautagai bakarra dagoenez, aldeko botoa edo boto zuria bakarrik eman daitezke. Hautagaiak, hautatua izateko, botoen %33 baiezko boto lortu beharko ditu.\nEHUko arduradunek azaldu dutenez, boto-zenbaketa ez da egiten emandako boto-kopuruaren arabera, baizik eta unibertsitateko talde desberdinei dagokien ehunekoa kontuan hartuta. Horrenbestez, 2.200 bat irakasle-ikertzaile (IRI) doktoreri botoen %56,25 dagokio. 315 bat IRI ez-doktoreri botoen %7,5. Gainerako IRIri, 3.000 bat lagun, botoen %2,09. Ikasleei, 40.000 lagun inguru, botoen %22,08. Eta administrazio eta zerbitzuetako langileei, ia 1.900 lagun, botoen %12,08.


Ertzaintza sindikatuaren eta langileen kontrako tresna moduan ez erabiltzeko exijitzen diogu Eusko Jaurlaritzari | LAB SINDIKATUA\nEkintza Sindikala Ertzaintza sindikatuaren eta langileen kontrako tresna moduan ez erabiltzeko exijitzen diogu Eusko...\nGaur goizean Ertzaintzak, LAB sindikatuko Eskumaldeko Industria arduradun Aritz Azkona Dominguez jipoitu eta erretenitu du. Egin duen bakarra Irizar Group Taldekoa den Berangoko Alconza enpresan greban dauden langileekin batera kontzentrazio batean parte hartzea izan da. Jipoien ondorioz ospitalera joan behar izan du.\nErtzainek gogor jipoitu eta erretenitu dute, eta gerora aske utzi duten arren, auzibidea irekitzeko mehatxua egin diote. Zorionez ikusi ahal izan diren irudiek argi erakusten dute erasotzaile bakarrak ertzainak izan direla, eta izatekotan hauek izan beharko luketela epaituak.\n59 egun daramatzate Alconzako langileak greban. Aste honetan enpresak produkzioari berrekin nahi izan dio. Astelehenetik hasita, Ertzaintzak jarrera erasokorra eta bortitza izan du grebalarien eta elkartasuna adieraztera joan diren herritarren aurka.\nLABentzat ez da zorizkoa Azkonari emandako jipoia eta Ertzaintza lan gatazketan edukitzen ari den jarrera. Eusko Jaurlaritza, lan gatazketan enpresarien alde lerratzea nahikoa ez dela konturatu da. Izan ere, Tubacex edo PCB moduko lan gatazketan, kaleratzeak publikoki babestu dituzten arren, langileek ez dute etsi eta borrokan jarraitu dute.Hortaz,Jaurlaritzakerabakidulangatazketanpoliziaerabiltzealangileenkontra .\nLAB sindikatuko kideen kontrako isun, mehatxu eta jipoiak ugariak izaten ari dira lan gatazketan, funtsezko eskubideak urratzen ari zaizkie. Konfrontaziozko sindikalismoa da gurea, eta langileen lan eta bizi baldintzen defentsan lehen lerroan egon garela eta egongo garela demostratu dugu, eta patronala zein Eusko Jaurlaritza horren beldur dira.\nLABek, borrokan diren langileei elkartasuna adierazteaz gain, Azkonaren kontrakoa erasoa ikertu eta bere kontra auzibiderik ez irekitzea exijitzen dugu. Ertzaintza LABen eta langileen kontrako tresna moduan ez erabiltzeko exijitzen diogu Eusko Jaurlaritzari.\nSindikalismo borrokalariarekin horrela amaitu nahi badute, jai dute. Alconzan kaleratzerik ez!


Astelehena, 13 Abendua 2021 11:08\nHainbat KORRIKA denda Euskal Herri osoan\nDakizuenez, hainbat dira KORRIKA arropa erosteko aukerak. Online denda ez ezik, AEKren euskaltegietan ere eskura dezakezue. Gainera, zenbait herri eta hiriburutan ere dendak ditugu. Besteak beste, Baionan, Beasainen, Bilbon, Donostian, Iruñean, Santurtzin eta Gasteizen. Abenduan eta urtarrilean ordutegi berezia izango dute, informazio guztia hemen eskuratu ahalko duzue. Gainera, denda fisikoetan arropa erosteaz gain, KORRIKA laguntzaile ere egin zaitezke eta abantailez gozatu.\nAsteartea, 30 Azaroa 2021 12:21\nKORRIKA denda fisikoa, Durangoko Azokarako\nDurangoko Azoka presentziala bueltan da; baita Durangoko KORRIKA denda fisikoa ere!\nZumalakarregi 2 kalean egongo gara, abenduaren 4tik 8ra. Bertan, arropa zein osagarriak erosi ahalko dira, eta nahi dutenek Korrika Laguntzaile egiteko aukera ere izango dute.\nHauexek dira ordutegiak:\n11:00etatik 20:00etara, abenduaren 4tik 8ra.\nGogoratu online denda ere badugula, baita KORRIKA denda fisiko gehiago ere.\nAsteazkena, 30 Iraila 2020 14:27\nAstelehena, 25 Urria 2021 12:08\nOsteguna, 20 Maiatza 2021 10:06


Kale Nagusia (Iruñea) - Wikipedia, entziklopedia askea.\nKale Nagusia edo Karrika Nagusia Nafarroako Iruñea hiriburuko Alde Zaharreko kale bat da.\nSan Saturnino kalea, Campana kalea eta Jarauta kalearen arteko elkargunean hasi, San Zernin eliza eta Kondestablearen jauregiaren gunean, eta Errekoleten plazan amaitzen da.\nJarauta kalearekiko paraleloki doa. Bere ibilbidearen erdialdera Hilarion Eslaba kalea zeharkatzen du, amaieraldera aldiz, San Lorentzo kalea eta San Frantzisko kalearen arteko elkargunea.\nKale honek merkatal izakera du. Antzinako San Zernin burgoko kale nagusia zen, eremu historiko hura punta batetik bestera zeharkatzen zuena.\nKale honetan Ezpeleta jauregia dago. Katakrak kooperatibak ere areto bat kudeatzen du kale honetan.\nRedin eta Kruzat jauregia\nOrriaren azken aldaketa: 3 otsaila 2022, 14:03.


Indartsu iritsi dira gazteak Topaguneko azken txanpara | Pays Basque | Naiz\nAzken txanpan sartu da jada Lemoako gazte topagunea, baina oraindik bada denbora ikasi eta gozatzeko. Saharari, Brexitari eta irlandar prozesuari begiratu diote arratsaldean, eta euskal andre langileen ibilbideari ere bai.\nNAIZ|21/04/2019 11:30 Mis à jour à:\nIra taldearen kontzertua izan da arratsaldeko gozagarrietako bat. [Aritz LOIOLA/FOKU]\nGazteak pixkanaka-pixkanaka agertu dira gosaltzera Ernai eta Aitzinak antolatutako Lemoako Topagune arrakastatsuan, normalean gaupasaz. Hala izan ez bada, kasualitate hutsez izan da. Rap doinuekin ernatu dira.\nNaiz irratia izan da hirugarren egunez Arratiako herrian bilduak dauden lagun ugarien iratzargailua. Akeita gunetik zuzenean emititu dute egunero irratiko lankideek. Gau luze baten ondotik pixkanaka ernatzen ari ziren gazteak izan dituzte esatariek lagun. Goizeko protagonistetako batzuk Ekaitz Astiz, Izar Mendiguren, Markel Yoller eta Odei Barroso rapeatzaileak izan dira.\nInprobisazioa eta kantua aspalditik txertatuak daude gure ohituretan; euskarazko rap inprobisazioa, ordea, hastapenetan da. 'Master of Ceremony’ lanetan Haritz Casabal eta DJ lanean ‘Txino’ zituztela, errimekin inprobisatuz 'lehia' bizi eta ederra osatu dute rapeatzaile gazteek.\nAitzinetik, gazte antolakundeak 40 urte bete dituela-eta, bizipenak oroitu dituzte Aitor Elizaran eta Larraitz Ugarterekin. Eta gaur izanen den hamaika tailerren berri ere eman dute.\nEztabaida eta begirada interesgarriak\nHezkuntza izan dute eztabaidagai Plaza Hutsean; eta Kurdistan begirada feministaz ezagutzeko hitzaldia jendez lepo egon da. 'Gazte botereaz Euskal Herria eraikitzen' hitzaldiak ere interesa piztu du.\nEusko gudarostearen azken garaipena izan dute hizpide 'Lemoatx 1937' ekitaldian. Lotsagabe tailerra, ardo dastaketa, dantza... Eta aunitzez gehiago ere izan dituzte.\nIzar Hernando Ernaiko bozeramaileak adierazi bezala, «gure garaia» baita, «gazte belaunaldi berri batena. Euskal Herria askearen aldeko borrokari hauspo berritu bat emango dion belaunaldiarena. Gu gara herri honek behar dituen gazte bulkada berri eta sortzaileak».\nArratsaldean, bertzeak bertze, euskal andre langileen ibilbidea errepasatu dute, antzinako erregimenetik kapitalismora. Eta gaur egungo erronkei heldu diete Andoni Olariaga, 'Txefi' eta Asier Zamoranok.\nJosebe Iturriotz hizlari izan duen 'Putak, bollerak, transak eta marikak hemen gaude?' hitzaldiak ere jende ugari bildu du. Egitarua benetan zabala izan da eta adibide batzuk baino ez dira hauek. Kontzertuek borobilduko dute eguna, Mice, La Furia eta Nizuri Tazunerik, bertzeak bertze.\n«Gazte olatu emantzipatzailea altxatzeko» deia Gazte Topagunean\nGazte Topagunearen helburuak lortutzat eman dituzte Ernaik eta Aitzinak\nAnimalistas consideran una «crueldad» la batida de jabalíes de Basauri\nEl Gobierno de Nafarroa propone a los sindicatos una OPE de 725 plazas para 2019


Leihoak irekitzen | Mundua | Berria\nOraindik ez da eguzkia irten, irratia piztu dudanean. Kafeari eragiten ari naizen unean entzun dut Guardia Zibila L 'Hospitalet de Llobregateko Unipost mezularitza enpresaren instalazioetan sartu dela, erreferendumerako material bila. Terrassako egoitzara iritsi dira jarraian, non, arreta obsesiboarekin, kontra-argira begiratu dituzte gutunazalak, jakinarazpen elektoral edota errolda txartela bezalako hitz demokratikoak detektatzeko.\nIrailaren 12tik Estatuaren errepresioa hain da konstantea, ez da prozesatzen erraza. Ez politikoki, ez sozialki, ezta mediatikoki ere. Erabat digerigaitza da. Jada milioi eta erdi inguru kartel eta liburuxka konfiskatu dituzte. Correosen paralizatuta, inprentatan bahituta edo kalean kenduta. Estatuaren armak segurtasun indarrak, auzitegiak eta beldurra diren bitartean, herritarrenak dira kartelak, itsasgarria eta erratza.\nErrelatoaren batailan, zeregin periodistikoa ere ez dago salbu. Kazetariak mehatxatu eta identifikatu dituzte egunotan, eta zenbait hedabidek jaso dituzte presioak eta ohartarazpen judizialak. La Directa-ko erredakzioan irribarre egin dugu, argitaratu ditugun erreferendumari buruzko 100.000 gehigarriak irakurtzen direlako jada, libreki, Herrialde Katalan guztietan.\nKatalunian lasterragotzen ari den eskubideen bidegabekeria asaldagarria da: Auzitegi Konstituzionalaren aginduak debekatzen duelako «erreferenduma prestatzea edo ospatzea», baina, gainera, Fiskaltza ari zaielako agintzen poliziei askoz ere harago joatea. Bartzelonako Udaltzaingoak ANCren triptikoak eramateak edo Cabrera de Marreko Poliziak Omniumen banderaxkak dituzten balkoiei argazkiak egiteak, Konstituzionala ere gainditzen du.\nSense por, mozorrorik gabeko Estatu baten erritmo errepresiboa gorabehera, erreferendumaren aldeko ekintza gehienak geldiezinak dira. Estatuak ate bat ixten duen tokian, herritarrek bi leiho irekitzen dituzte. Eta egiten dute «bozkatuko dugu» oihukatuz , auzo bakoitzean enkarteladak deituz, krabelinak —gorriak— oparituz, debekatutako webguneen erreplikak konfiguratuz, edo boluntario bihurtuz. Errepresioaren eta mobilizazioaren arteko pultsu honetan, erretrobisoretik begiratuz gero ikusiko dugu estatu baten egitura errepresiboa kolapsatzeko gai dela desobedientzia zibila. Eta hau idazten ari naizen bitartean, Terrassako jendeak kalea ixten dio Guardia Zibilari, eta irekitzen du bidea.


2017ko Gasteizko Andre Maria Zuriaren jaietarako eguraldi iragarpena | Herriak eta hiriak | EITB\nEguraldia, Gasteizko jaietan\nEguzkiak eta beroak egingo diote harrera Zeledoni\nGaua freskoa izango da (16 ºC), ipar haizearen ondorioz. Gainerako egunetan, giro nahasiagoa espero da, baina ia euririk ez.\nETBko Eguraldiko lantaldeak Gasteizko jaietarako prestatutako eguraldi iragarpena.\nZeledon zerutik jaitsi eta jai giroan murgilduko du Gasteiz gaur\nAndre Maria Zuriaren jaien jarraipena, EiTBn\nWEBGUNE BEREZIA: Gasteizko jaiak 2017\nZalduondoko baserritarrari, Gorka Ortiz de Urbinak gorpuzten duen pertsonaiari, ondo baino hobeto etorriko zaio gaur hain maitea duen aterkia, eta ez, preseski, euriarengatik. Sargoria eta eguzkia espero dira ostiral honetan Gasteizen, Euskalmet Euskal Meteorologia Agentziak egindako iragarpenaren arabera.\n18:00ak aldera ekingo dio Zeledonek Andre Maria Zuriaren plaza zeharkatzeari, eta 30 ºC inguruko tenperatura eta zeru urdina izango ditu lagun. Gerora, baina, ipar haizea sartuko da, eta giroa freskatu eta lainotuko du haize aldaketa horrek. Gasteizko jaien lehen gaua freskoa (16 ºC-koak izango dira hotzenak) izango da, horrenbestez.\nGiro lainotu horrek segida izango du larunbatean, abuztuaren 5ean. Tenperaturek behera egingo dute, nabarmen, eta beroenak 23 ºC-koak izango dira. Termometroak 14-15 ºC-raino jaitsiko dira, eta euria egitekotan, oso gutxi egingo du, tantaren bat akaso.\nIgandean, abuztuaren 6an, laino artean igaroko dugu goiza. Arratsalderako, ordea, hobera egingo du aroak: zerua garbiago egongo da, eta tenperaturak apur bat egingo du gora.\nAste hasiera nahasia aurreikusi du Euskalmetek, joerari erreparatuta. Abuztuaren 7an, astelehenarekin, hodeitsua izango da goiza, baina eguerdirako garbitzera egingo du. Arratsaldean, lainoak sartuko dira berriz. Termometroek gora egingo dute, pittin bat bada ere. Asteartean, abuztuaren 8an, giro nahasia eta freskoa izango dugu nagusi. Asteazkenean, abuztuaren 9an, hobera egingo du eguraldiak.


NUR ETA OLENTZERO. MARTÍNEZ DE LEZEA, TOTI. 9788491094784 Librería Cámara\nGaur da GAU HANDIA: gaur gauean etorriko da Olentzero! Nurrek gutun bat idatzi dio patinete zilar-kolore bat eskatuz, baina oraindik ordu asko falta da gaura arte, eta eguna luzea egiten da, oso-oso luzea. Aititak eta Nurrek Eguberriko arbola jarri dute, eta zoragarria geratu da, bolez, izarrez eta txilinez betea; eta, garrantzitsuena, hamabi galtxagorri ipini dituzte, amak eta Nurrek Txinan erosi zituztenak, denak gorriz jantziak, denak bereziak. Gero, Nur korrika joan da Luzia eta Sara bere lehengusinen eta beste lagunen bila. Sekulako gauzak dauzkate elkarri kontatzeko! Bakoitzak opari bat eskatu dio Olentzerori. Ufa! Olentzero Larrabetzura iristen denean, Nurrek eta besteek plazaraino lagunduko diote, eta izango dute berarekin hitz egiteko aukera ere. Nurrek badaki zer galdetuko dion: non bizi den nahi du jakin, eta ea bisita egitera joan daitekeen.\nKontakizunez kontakizun, bazterturik eta ahazturik, baina aldi berean hain presente egon diren euskal kostaldeko emakumeen memoria berreskuratzen du Urak dakarrena honek. Elkarrekin loturarik ez duten fikziozko hogeita hamabost kondairak osatzen dute liburu bikain hau. Baionatik hasi eta Muskizeraino, ostalariak, esklaboak, kontrabandistak, enpresariak, sendalariak edo batelari...\nJuega con NUR http://www.nurplaneta.com/ ...\nVista previa: NUR ETA OLENTZERO


Denis Itxasok Gipuzkoara aldarrikatu du zibersegurtasuneko zentroaren egoitza - Artikulua - ORAIN Gipuzkoa\nDenis Itxasok Gipuzkoara aldarrikatu du zibersegurtasuneko zentroaren egoitza\nErabat aurka agertu da Eusko Jaurlaritzak gaur iragarri duen erabakiarekin\nHorrela, erabat aurka agertu da Eusko Jaurlaritzak gaur iragarri duen erabakiarekin zibersegurtasuneko zentro bat Araban zabaltzeko\nDenis Itxasok lehen diputatu nagusiordeak hitz egin du Eusko Jaurlaritzak zibersegurtasun zentro bat Araban zabaltzeko erabakiaren inguruan. Esan duenez, "Gipuzkoa horretarako soberan prestatua dago, eta Foru Gobernuak hilabeteak darama lan horretan". Itxasok esan du apustu hori azaldu zutela duela aste batzuk Tabakaleran egin zen legealdi erdiko balantzea egiteko ekitaldian. Izan ere, esan duenez, "zibersegurtasuneko zentroa etorkizuneko proiektu-ikur bat da, eta EAJ-PSE koalizioan bat gatoz esateko Gipuzkoan diseinatu eta abiatu behar dela, handia baita gure lurraldeak gai horretan duen esperientzia eta ezagutza, eta asko baitira Gipuzkoako enpresa-sarean alor horretan espezializaturik dauden enpresak".\n"Gipuzkoak ezin du jasan erakunde komunen tratu hori. Badira arrazoi objektiboak eta erabatekoak gomendatzen dutenak, Gipuzkoan den ezagutzaz baliatuta, proiektu bat garatzeko, eragiten diena, dela industriaren segurtasunari, finantzei, kontsumitzaileei, garraioari eta egitura polizialei, dela ongizatearen alderdi garrantzitsuei eta gure gizartearen garapenari. Ontzi horretara igo ginen, eta ez dugu jaisteko asmorik".\nBuruzagi sozialista gogorarazi duenez, "legealdi honetan Foru Gobernuaren asmoa da Gipuzkoa indartzea eta lanabes eta proiektu egiazkoez hornitzea, hartara agenda zaharra gainditzeko eta ekimen berriei aurre egiteko, guk rol nagusi bat izan nahi baitugu etorkizuneko erronka handi horietan. Lurraldea prest dago abangoardian egoteko zibersegurtasunean eta gure sistema ekonomikoa eta gure segurtasun publikoa arriskuan jartzen dituzten erasoekin zerikusia duen guztian".


Noiz da greba orokorrerako garaia?\nSindikatu abertzaleek eta mugimendu sozial ugarik jadanik erabaki dute Hego Euskal Herriko ekonomia eta enplegua hondoratzen ari diren politika ekonomiko kapitalisten kontrako greba orokorraren data: maiatzaren 30a. Ohikoa den legez, bai patronalak baita Gasteizko eta Iruñeko administrazioek ere, greba orokorra arbuiatu dute. Euren hedabideek diote ez dela “momentua grebarako” eta ez dutela “ezer onik ekartzen”, “gizartearen kontra” doala alegia. Urkulluren Gobernuko Enplegu eta Gizarte Politiken sailburuak, Juan Mari Aburtok, galdegin du ea “greba orokorraren hurrengo egunean zer. Zerbait konpondu dugu?”.\nPatronalari eta EAJ, PP eta beste hainbat alderdiri hauxe galdetu beharko litzaieke: orain bizi dugunarekin ez bada momentua greba orokorrerako, zein da zuentzat momentu egokia? Ez gaitezen inozoak izan. Patronalarentzat, EAJrentzat, PPrentzat eta beste alderdi batzuentzat, kapitalismoaren kudeatzaile diren aldetik, deialdi bat dagoen bakoitzean “orain ez da momentua” dioten arren, haientzat inoiz ez da momentua!\nGreba orokorrerako momentu egoki hori erabaki behar dutenak, aldiz, sindikatuak eta mugimendu sozialak dira. Eta egin dute. Ondo legoke beste sindikatu batzuk, CCOOk eta UGTk kasu, behin informazioa jasota, grebarekin bat egingo balute, ahalik eta zabalena izan dadin. Greba eginik, gerta liteke epe motzerako ondorioak izatea, baina baita luzera begirakoak ere. Zenbat eta greba zabalagoa eta batuagoa, orduan eta emaitza hobeak lortuko dira. Edozein modutan, greba inoiz ez da porrota. Kapitalismoak eta bere kudeatzaileek kontra egiten badiote, herri sektoreek eta langileriak duintasuna mantenduko dute sikiera. Ez dira basapizti kapitalistaren aurrean belaunikatuko. Hurrengo egunean, grina gehiagoz borrokatuko dute!\nKanal hauetan artxibatua: M30 Greba | Murrizketak


Txikipedia:Artearen historia - Wikipedia, entziklopedia askea.\n3 Barrokoa, Rokokoa eta Neoklasizismoa\n4 Erromantizismoa eta Errealismoa\n6 Margolaritza modernoa\nGizakiek milaka urtez margotu dute. Frantzia eta Espainiako kobazuloetako paretetan 15.000 urteko pinturak aurkitu dira. Labar-pintura horiek, orokorrean, lehenengo gizakiek ehizatzen zituzten animaliak erakusten dituzte. Txinan era Iranen, gutxienez 5.000 urte dituzten zeramika margotu zatiak aurkitu dira. Antzinaroko egiptoarrek beren hilobiak eta tenpluak margolan landuez apaintzen zituzten. Antzinako Greziako hiritarrek apaintzeko objektuak margotzen zituzten, hala pitxerrak, nola tenpluetako paretak.\nErdi Aroko artelan bat.\nLeku askotan, antzinako Egipton, Grezian, Erroman eta Txinan, adibidez, artistek margolanak miniaturan (oso txikiak) sortu zituzten idatzizko testuak hornitzeko. Testu horiei «eskuizkribu argiztatuak» deitzen zaie. Miniaturako margolaritza denbora luzez arte forma garrantzitsua izan zen Indian eta Ekialde Hurbileko leku batzuetan. Erdi Aroan zehar (500. urtetik 1500. urtera), Europan Biblia asko egin ziren eskuizkribu argiztatu moduan, eta baita beste liburu berezi batzuk ere.\nEkialdeko Europako artistak margolan erlijiosoak egur tauletan margotzen hasi ziren. Erdi Aroaren bukaera aldera, artista europarrak margolan txikiagoak sortzen hasi ziren «asto» izeneko euskarri eramangarri baten gainean. Margolan txikiago horiek lekuz aldatu eta paretetan zintzilik jar zitezkeen.\nBitartean, txinatarrek eta japoniarrek tradizio luze bat hasi zuten: paperezko edo zetazko biribilki luzeetan akuarelekin eta tintazko margoekin margotzea. Txinako pergaminoetako askok paisaiak irudikatzen zituzten; bestalde, japoniarrek istorioak kontatzen zituzten, testua eta irudiak nahasiz.\nGioconda, Errenazimentu garaiko artelana.\nErrenazimentuaren garaian (1300. urte erdialdetik, 1500era), Europako arteak garapen handia izan zuen. Errenazimentuko artistak Erdi Arokoak baino lan errealistagoak margotzen hasi ziren. Horretarako, haien ingurunea arretaz behatu zuten. Gainera, pintura lau batean hiru dimentsioko mundu baten ilusioa sortzeko teknika asko garatu zituzten.\nFlorentzian eta Erroman (gaur egungo Italian), artista batzuek ideia ausartak sartu zituzten; adibidez, Rafael, Leonardo da Vinci eta Michelangelo. Leonardok esperimentuak egin zituen argiaren eta kolorearen tonu naturalagoak sortzeko moduak aurkitzeko. Beranduago, Tiziano, Tintoretto eta Paolo Veronese margolari italiarrek Venezia artearen gune garrantzitsu bat bihurtu zuten. Italiako Errenazimentuak Europako beste toki batzuetako artista askorengan izan zuen eragina; adibidez, Albrecht Dürer alemaniarra, Brueghel gaur egungo Belgikakoa, eta Grekoa, bere obra garrantzitsuenak Espainian sortu zituena.\nBarrokoa, Rokokoa eta Neoklasizismoa[aldatu | aldatu iturburu kodea]\nXVII. mendean, Europan «Barroko» izenaz ezagutu zen arte-estiloa hedatu zen. Pintura barrokoek kolore biziak eta argiaren eta itzalaren efektu dramatikoak erabiltzen dituzte emozio handiak adierazteko. Margolari barroko ezagunenak Caravaggio italiarra eta Peter Paul Rubens flandriarra izan ziren. XVII. mendeko beste margolari garrantzitsu batzuk Diego Velázquez espainiarra eta Rembrandt eta Jan Vermeer herbeheretarrak izan ziren.\nXVIII. mendean, Frantziako margolari batzuek «Rokoko» estiloa sortu zuten, adibidez, Jean-Antoine Watteau. Euren pinturek paisaia lasaiak eta eszena apaingarriak erakusten zituzten, non jendea modu dotorean jantzita agertzen zen. XVIII. mendearen bukaeran, artista batzuk, Jacques-Louis David, adibidez, Rokokoaren aurka agertu ziren, eta «Neoklasizismo» izeneko estiloa sortu zuten (“klasizismo berria” esan nahi zuen). Mundu klasikoko (Antzineko Grezia eta Erroma) eszenak margotzen zituzten lerro garbiekin eta detailerik gehitu gabe.\nErromantizismoa eta Errealismoa[aldatu | aldatu iturburu kodea]\nXIX. mendeko artista batzuek euren imajinazioa eta emozioak margolan oso pertsonaletan adierazi nahi izan zituzten. «Erromantizismo» izeneko mugimendu baten parte ziren. Margolari hauetako askok, gainera, natura asko preziatzen zuten. John Constable eta Turner margolari ingelesek, adibidez, argia eta kolorea askatasun handiz erabili zituzten euren paisaietan.\nXIX. mendeko beste artista batzuek «Errealismo» izeneko estilo batean margotu zuten. Gai historikoetan edo ideia garrantzitsuetan arreta jarri beharrean, eguneroko bizitza eta euren arazoak modu errealistan erakustea nahiago izan zuten. Gustave Courbet margolari frantsesak, adibidez, uste zuen margolaritzak gizarte aldaketa iradoki behar zuela.\nXIX. mendearen bukaeran, artista frantses talde bat argiaren efektu iheskorrak naturako koloreetan harrapatzen saiatu zen. Batzuk argi islatuaren efektua kopiatzen saiatu ziren, kolore distiratsuen ukitu lodiak jarriz eta kontraste egiten duten koloreak bata bestearen ondoan ipiniz. Margolaritza estilo hori «Inpresionismo» izenaz ezagutu zen. Inpresionista ezagunenetako batzuk ondoko hauek izan ziren: Édouard Manet, Pierre-Auguste Renoir, Camille Pissarro, Claude Monet eta Edgar Degas.\nPost-inpresionistatzat ezagututako artistek mugimendua urrunago eraman zuten, koloreen, formen eta gaien euren enfokatze propioa erabiliz. Georges Seurat frantsesak estilo berri bat garatu zuen: margolan guztia kolorezko puntuekin margotzea. «Puntillismo» izena hartu zuen estilo horrek. Vincent Van Gogh margolari herbeheretarrak emozio indartsuak aurkeztu zituen kolore biziak eta pintzelada sendoak erabiliz. Paul Cézanne frantsesak bere gaietan azalerako detaile txikiak alde batera utzi zituen, eta, horren ordez, oinarrizko forma sendoak erakustea erabaki zuen. Beste artista frantses batek, Paul Gauguinek, kolore harrigarriak erabili zituen eszena ez tradizionalak irudikatzeko, bereziki, Hegoaldeko Ozeano Barean dagoen Tahiti irlarenak.\nMargolaritza modernoa[aldatu | aldatu iturburu kodea]\nInpresionistek eta post-inpresionistek margolaritza modernoaren formei bidea zabaldu zieten. Margolari moderno askok arte abstraktua egin dute, kanpoko munduko ezer irudikatzen ez duena. Pertsonak, lekuak edo objektu ezaguterrazak irudikatu ordez, margolan horiek formetan, lerroetan, koloreetan eta testuretan jartzen dute arreta. Wassily Kandinsky artista errusiarrak lehenengotariko margolan abstraktuetako batzuk sortu zituen XX. mendearen hasieran.\nPicassok, XX. mendeko margolari garrantzitsu batek, partzialki abstraktua zen margolaritza estilo bat sortzen lagundu zuen: «kubismoa». Kubismoan formak sinpleak eta lauak ziren. Sarritan, pertsona edo objektu baten alde bat baino gehiago irudikatzen ziren aldi berean. Adibidez, pertsona baten sudurraren alde bat eta bi begien aurreko aldea irudi berean agertu zitezkeen.\n1920ko hamarkadan, margolari batzuek fantasiazko irudiak eta errealitatezko irudiak nahastu zituzten «surrealismo» izeneko estiloan: adibidez, Dalík eta Mirók, biak espainiarrak. Batzuetan, margolari surrealistek objektu arruntak leku ezohikoetan margotzen zituzten, adibidez, tximinia batetik ateratzen zen tren bat.\nGarai hartako margolari garrantzitsu batzuek oso estilo indibidualak zituzten. XX. mendeko margolari estatubatuar batzuek tradizio horrekin jarraitu zuten, haien artean, Edward Hopper. Beste batzuek, Georgia O'Keeffe haien artean, estilo berriago batzuen eragina jaso zuten. O’Keffe animalien hezurren, loreen eta arroken margo partzialki abstraktuak margotzeagatik da ezaguna.\n1940ko hamarkadan, New York hiriko hainbat artistak «Espresionismo Abstraktu» izeneko margolaritza estilo bat sortu zuten. Jackson Pollock, Willem de Kooning eta Mark Rothko margolariek teknika berriak erabili zituzten euren sentimenduak edo sormen askea erakusten zituzten margolan abstraktuak sortzeko. Pollockek, adibidez, oihal handi bat lurrean jartzen zuen, eta gainetik margoa isurtzen zion edo tantak botatzen zizkion.\n1950eko hamarkadan, «Pop art» izeneko mugimendu bat hasi zen. Artista batzuek, Roy Lichtenstein eta Andy Warhol haien artean, gizarteko objektu arruntak (pop objektuak) erabili zituzten beren lanean, adibidez, zopa-latak, kaleko kartelak, iragarkiak eta komiki-bandak.\nXXI. mendeko artistek margotzeko modu berriak bilatzen jarraitzen dute. Material berriekin esperimentatzen dute, eta, batzuetan, eztabaidak sortzen dituzte gai erlijiosoak eta historikoak modu harrigarrian irudikatzeagatik.


Squarespace: Spa Webgune bat eraiki nuen Lineako denda eta hitzorduen ezarpenarekin egun bakarrean | Martech Zone\nAsteazkena, apirila 15, 2020 Osteguna, azaroa 11, 2021 Douglas Karr\nSinesgaitza badirudi, ez da. Nire lankidea Fishers-en (Indiana) estetika eta masaje terapeuta da. Duela hilabete batzuk gune bat eraikiko nuen, baina ezin izan nuen lehentasuna zuen bezeroen lanagatik. Aurreratu azkar blokeoetara eta lan hori asko bidetik joan ziren nire bezeroek ekimenak pausatu zituzten bitartean edo lehentasunak aldatzen zituzten diru-sarreren galerari aurre egiteko.\nWordPress-en gune bat eraikiko banu, ziurrenik aste bat edo bi pasatuko nituzke plugin desberdinak, ordainketa-pasabideak integratzen eta programazio-irtenbideren bat bilatzen. Jabea teknologiarekin gogotsu ez dagoenez, ziurrenik zaila izango zen hura ere kudeatzea. Beraz, Squarespace buelta bat ematea erabaki nuen.\nGoizeko 8: 00ak aldera hasi nintzen gunea eraikitzen ... eta hain ondo pasatzen nuenez, hurrengo goizeko 4: 00ak arte lan egin nuen amaitu zenean. Burutu ahal izan dudana zoragarria izan da; sentitu lasai klik egin eta gunea begiratzera.\nGaur egun bere spa pandemiaren ondorioz itxita dagoenez, gunea zabaldu eta jendeak opari-txartelak erosteko gaitasunak gehitu nahi zituen... nahiz eta deskontua egin opari-txartela lehen erantzuntzaileentzat edo osasun-langileentzat bazen. Guztia betetzeko gai izan nintzen.\nSquarespace-ren plataforma osoak zure negozioa aurrera eramateko behar duzun guztia eskaintzen dizu. Hasiberri zaren edo marka finkoa izan, haien plataformak zure negozioaren webgunea hazten laguntzen du. Squarespace-k gaur egun dauden hainbat eguneratze eta aukera ditu deskontatuta edo doan COVID-19 krisian baita.\n24 ordu baino gutxiagoan, kode lerro bakar bat ere gabe eraiki nuen guztia:\nErabat sentikorra den webgune ederra\nEditatu lekuan lekuko webgune editorea\nGunearen goialdean iragarki barra\nProduktuen salmentarako eCommerce\nOpari txartelen salmenta\nHitzorduen programazioa posta elektroniko eta testu mezuen gogorarazleekin\nEgutegia integratzea hitzorduen programazioaren eta Google-ren artean\nBidali posta elektroniko bidezko buletina hautatzeko eta sortzeko\nDeskontu kodea sortzea\nOrdainketa pasabidea Square-rekin integratzea POS spa salmentan\nOrdainketa pasabidearen integrazioa linean PayPal-ekin linean saltzeko\nJabearen bloga albisteak eta eguneraketak partekatzeko\nSquarespace-ren erabiltzaile-interfazeak badu ikaskuntza-kurba, baina lineako laguntza eta tutorialek behar duzun informazio guztia eskaintzen dute. Dena funtzionatzea ez zen guztiz arazorik izan, baina gertu zegoen. Adibidez, Hitzorduen Antolaketa eta E-Merkataritza gunearen bi atal desberdin dira eta bakoitzak bere ordainketa-atebidea integratzea eskatzen du.\nSquarespace-k pakete egitura nahiko onak ditu ... dena funtzionatzeko behar nuen ia guztia pakete berri bat berritzea zen. Ez nago kexatzen, baina prest egon bertsio berritze botoia sakatzera behar duzun guztia lortzeko behar dituzun ezaugarriak asmatzen dituzunean. Ezaugarri horiekin guztiekin gune oso bat egun batean edo bitan urtean $ 1,000 baino gutxiagorekin eraikitzea nahiko harrigarria da!\nThe Karratu-espazioaren programazioa upgrade-k hitzorduak behar dituen zure negozioa lantzeko behar duzun guztia dauka. Erabat autozerbitzua da zure bezeroentzat, hainbat ezaugarri dituena:\nEgutegia Koordinazioa - Eguneratu automatikoki lehendik erabiltzen dituzun egutegiak, hala nola, Google, Outlook, iCloud edo Office 365.\nOrdainketak arintzea - Ordainketa prozesadore batekin integratu bezeroei hitzorduak baino lehen edo ondoren kobratzeko.\nBideokonferentzia - Zure bezeroak edozein delarik ere, hitz egin aurrez aurre GoToMeeting, Zoom eta JoinMe integrazioekin.\nKomunikazio pertsonalizatua - Automatikoki bidalitako marka eta pertsonalizatutako berrespenak, abisuak eta jarraipenak. Estilo guztia zure negozioaren itxura eta itxurarekin bat etor dadin.\nHarpidetzak, opari txartelak eta paketeak - Saldu bezeroak erreserbatzeko modu gehiago gehituz. (Aukeratutako planetan eskuragarri.)\nSarrerako inprimaki pertsonalizatuak - Ezagutu bezero berriei buruz edo ohitu sarrerako inprimaki pertsonalizatuak itzultzen dituzten bezeroekin.\nLineako denda bat eraikitzea Digitala edo fisikoki bidalitako produktuak saltzea erraza da Squarespace-rekin. Baita ere jatetxea banatzeko gehigarriak ondo etor zitekeen blokeo honetan. Merkataritza elektronikoaren ezaugarriak hauek dira:\nDenda - Salgai jarri, antolatu eta kudeatu produktu kopuru mugagabea etiketekin, kategoriekin eta arrastatu eta jaregiteko sailkapen tresnarekin.\nEdukien integrazioa - Saltzen dituzun produktu guztiak katalogo batean sartzen dira, blogeko mezuetan eta posta elektroniko bidezko kanpainetan berriro erabiltzeko erraza izan dadin.\nPlanifikazioa - Aurreratu salmenten, promozioen eta produktu-lerro berrien aurretik produktuak zehaztutako datan agertzeko.\nInbentario - Kudeatu zure inbentarioa interfaze erabilerraz eta ikuspegi azkarrekin zure aldaeren eta stock mailen bidez. Alertak ere ezar ditzakezu.\nOpari-txartelak - Opari txartelak bezeroek zure produktuak familiarekin eta lagunekin partekatzeko modu erraza dira.\nHarpidetzak - Aldizkako sarrerak sortu eta bezeroen leialtasuna sortu zure produktuetarako harpidetzak astero edo hilero salduz.\nPasabidearen integrazioa - Egin ordainketak Stripe eta PayPal-ekin integratutako industria-integrazioen bidez.\nErosketa pertsonalizatzea - gehitu bezeroari buruzko inkestak edo oparitzeko mezu bat partekatzeko aukera.\nShipping - Lortu denbora errealeko AEBetako bezeroentzako bidalketa kalkuluak ordaintzean, bidalketa tresna eta integrazio indartsuekin\nReviews - Aukerak HTML berrikuspen kutxa soiletatik hasi eta Facebooketik bezeroen iritziak zuzenean txertatzera bitartekoak dira.\nGizarteratzea - Partekatu erraz zure produktuak Facebook, Twitter eta Pinterest-en, eta etiketatu produktuak zure Instagram mezuetan.\nSquarespace posta elektroniko bidezko marketina\nIntegraturako posta elektronikoko marketina Squarespace-n oso polita da ... inolako integrazio traketsik ez. Ezaugarriak hauek dira:\nAutomatika - Ongi etorri harpidedunei zure posta zerrendara, bidali kide berrientzako deskontua eta gehiago mezu elektroniko automatizatuekin. Jarrai ezazu buruan eta sortu harremanak zure publikoarekin, bidalketarik egin gabe.\nKontaktu zerrenden kudeaketa intuitiboa - Inportatu posta elektronikoko zerrendak, eraiki modu adimendunean zure webguneko posta elektronikoko eremutik edo sortu kanpainarako zerrenda berri bat.\nPertsonalizazio - Sartu harpidedunaren izena kanpainaren gaian edo gorputzean, bidaltzen dituzun kanpaina bakoitzari ukitu pertsonala emateko.\nSquarespace Mugikorra editatzeko aplikazioak\nSquarespace-k mugikorrak editatzeko aplikazio bikainak ditu Apple Android, negozioen jabeek beren gunea telefonotik editatzea ahalbidetuz.\nWeb plataforma guztiek dituzte indarguneak eta ahulguneak. Jakina, neurrira garatzeko plataforma batek malgutasun infinitua eman dezake Squarespace bezalako plataforma batekin alderatuta. Hala ere, horrelako plataforma bateratu sendoaren abantailek milia baino gehiago gainditzen dituzte mugak. Eta kostua arrazoizkoa da.\nKarratu espazioko POS\nGunea eraiki nuenean topatu nuen arazo bakarra izan zen nire neskalaguna batzuetan jendea iritsi eta linean baino gehiago pertsonalki ordaindu nahi izatea zela. Zoritxarrez, Squarespace POS bikaina da ecommerce dendako edozein elementutarako, baina hitzordu motak ez dira benetan agertzen aplikazioan pertsonalki kobratzeko.\nGainera, Square ordainketa prozesatzaile gisa integratuta dagoen bitartean, ez dago Square hitzordu motak sinkronizatzeko modurik. Egia esan, ez dago informazioa Square-ra inportatzeko erraz esportatzeko modurik ere. Ondorioz, hitzordu mota eta gehigarri guztiak eskuz sartu behar izan nituen neskalagunaren Square kontuan. Beharrezko eginbidea laster integratuko dela espero dut!\nOharra... Ez naiz Squarespace-ko kidea... zalea besterik ez. Ez diete afiliaturik eskaintzen Indianako bizilagunei. Benetan harrituta nago plataformarekin eta zeinen azkar gune hau egiteko gai izan naizen!\nTags: guztiak-in-onehitzorduen egutegiahitzorduen programazioaecommerceeditatu-lekuanopari txartelakproduktuaren berrikuspenBideo konferentziakwebgunearen plataforma


PIN PAN PUN BAND! - OIHUKA diskoetxea\nPIN PAN PUN BAND!\nPin Pan Pun taldea Auo kantariaren proiektua izan da hasieratik. Etsaiak taldeko abeslariak haren geldialdia aprobetxatu zuen bere batel berria itsasoratzeko. Auok eraman izan du timoia, eta zeharkatu dituen musika itsaso zabal horiez guztiez harro dago. Pin Pan Pun 2003an sortu zen eta orduan talde multikulturala eta musika tresna anitzekoa zen; benetako musika tutti-frutia. 2003ko apirilean "Lehengo bolumena" (Oihuka) kaleratu zen eta urte bereko abenduan "Bigarren bolumena" (Oihuka). 2004an "Del otro lado del Mundo" diskoa atera zuen Mexikoko Bakita Records diskoetxeak taldeak eman zuen bira zela medio. 2005ean "Kuba-Mexiko Rock Tour04" DVDa argitaratu zen "Rockaren Biktimak" singlearekin batera.\nPin Pan Pun talde berrian hiru aldaketa nagusi ditugu. Bat: jatorrizko izenari (Pin Pan Pun Band) band kendu egin zaio. Bi: taldea goitik behera eraberritu da; eskenatokian hamaika musikari izatetik bost izatera pasatu da. Hiru: albo batera utzi dira aurreko diskoetako erritmo latinoak, perkusioak, txalaparta, batucada, congak, salsa, adarra, tinba kubatarra eta teknoa; orain, Pin Pan Pun taldearen "Sistema arrakalatu" hirugarren diskoak hard-corea, metala eta punkaren soinuen alde egin du. Beraz, Pin Pan Pun taldeak hartu duen bidea 90eko hamarkadan Etsaiak taldeak jorratutakoa da. 2005ean "Tour 2004 Mexiko-Kuba" DVDa kaleratu eta taldean Txus gitarrajotzailea sartu zenean, aldaketa izugarria iragarri genuen Pin Pan Pun taldearen barruan. Aipatu dugun DVD horren packaren barruan bi abesti berri zekartzan single bat sartu genuen ("Rockaren biktimak" eta "Suntsiketa"); kantu bi horiek disko berri honen bukaeran ageri dira eta horiek ematen diote hasiera Pin Pan Pun taldearen musika garai berriari. 2004an, Mexiko eta Kuba bisitatu ondoren, Auori aspaldiko gogo eta esperientzia berriak etorri zitzaizkion burura. Era horretan, "Sistema arrakalatu" diskoa Etsaiak taldearen eta Auoren hastapenetara itzultzen da; hots, punk, hard-core eta metal soinuak loturik eta bat eginik. Abiadura gitarretan, abiadura eta osti-txarra ahotsean. Bateriak eta baxuak inoiz Pin Pan Pun taldeari eman zaion oinarririk indartsuena erakusten du. Diskoak hamaika abesti ditu eta horietatik bi gazteleraz datoz.\n"Sistema arrakalatu" diskoa 2006ko otsailean Amorotoko Musikorta estudioan grabatu dute Paulek eta Jotak. Martxoan, Donostiako Elkar estudioan Cesar Ibarretxe eta Jean Phocas soinu teknikariek nahastu dute. Diskoak laguntzaile asko izan ditu: Josune "Ataxia" (ahotsak), Mikel "Etsaiak" (baxua), Toki "Etsaiak" (perkusioak eta ahotsak), Iñigito "Txapel" (ahotsak), Keu "Etsaiak-Uek" (laguntza anitz) eta Dioni "Zeus" (ahotsak).\n1-Bakarrik izena aldatu duzue?\nPin Pan Pun Band! 2002ko urte amaieran abian jarri zenetik, proiektu honek aldaketa asko izan ditu, bai taldekideen aldetik bai estilo aldetik ere. Alabaina, urte hauetan zehar hainbat kontzertu eskaini, bost lan aurkeztu eta bizipen ugari izan ondoren, Auok bere bidea aurkitu du, eta horren erakusgarri dugu disko berria.\nAbestietako letrak berak idatzi ditu eta musika gehiena ere berak egina dago. Hardcore-a eta metal azkarra uztartu ditu, alegia, betidanik barnean daramatzan gustuak azaleratu ditu. Kantuak amorruz eta salaketaz jantzita daude eta modu zuzen batean kantatzen ditu. Ondarruko Txus, Fadi, Barre eta Jon kide berriak lagun dituela, urte hauetan bilatzen ari zena aurkitu du azkenean.\nPin Pan Pun Bandek talde bat izaten jarraitzen du, baina odol eta ilusio berriarekin. Hutsetik hasten direla esan daiteke, baina lehendik ikasitako guztia baliagarri dutela.\n2- Textuak oldakorrak dira\nEgiekin jositako diskoa dugu. Abesti bakoitzak gizartearen aspektu ezberdin bat islatzen du, gu islatzen gara bertan. Kantuak sistema honen ispilu dira. Horregatik, hain zuzen, izenburu hori: arrakalatu. Ispilua hautsi egin behar da; sistema, arrakalatu.\nAsko dago aldatzeko. Musika beti izan da asaldatzea, matxinatzea, eta orain da erabiltzeko unea.\nAbesti bakoitzari irudi bat jarri dio Auok eta horrela errealitatea hobeto irudikatzea lortu du. Nabarikoa dena hobeto ulertzen laguntzen dute: "Irudiak erabilita, errealitatea onartu nahi ez duenak gauzak hobeto ulertuko ditu"\nAuo: ahotsa Txus: gitarra Barrene: bateria Jon : gitarra Fadi: baxua\n· SISTEMA ARRAKALATU


Bertako euskara ikastaroak izango dira maiatzean - Bergara - Goiena.eus\nBertako euskara ikastaroak izango dira maiatzean\nImanol Gallego 2014-04-02 12:32\nBerba egiterakoan umeek eta helduek egiten dituzten akatsik ohikoenak lantzeko bertako euskara ikastaroak izango dira maiatzean, Udaleko Euskara Zerbitzuak eta Udal Euskaltegiak antolatuta, Jardunekin elkarlanean.\nIkastaroek bi helburu nagusi dituzte: alde batetik, guraso, zaintzaile, begirale, entrenatzaile eta abarri euren hizkuntza-akatsak zuzentzen laguntzea; eta, bestetik, umeen akatsak zuzentzeko helduak erabil ditzaketen estrategia eta lagungarriak eskaintzea.\nIkastaroa maiatzean izango da eta 10 ordukoa izango da, ordu eta erdiko saioetan banatuta. Aurretik ere halako ikastaroak egin izan direnez, oraingoan hasierako edo jarraipeneko ikastaroa egin ahal izango da, betiere, gutxienez, zortzi laguneko taldeak osatzen badira. Informazio gehiagorako edo izena emateko, Udal Euskaltegira deitu (943 76 44 53) edo www.bergara.net webgunean ipini duten Word fitxa bete eta Udal Euskaltegira eraman. Ikastaroan parte hartzeko matrikula 10 eurokoa izango da, eta izenemate epea apirilaren 11an bukatzen da.\nHiru motatako dirulaguntzak\n2013/14 ikasturtean edo 2014ko udan egindako euskara ikastaroengatik dirulaguntzak jasotzeko aukera dago. Horretarako eskaerak irailaren 15a baino lehen aurkeztu behar dira Udaleko erregistro orokorrean.\nHiru motatako dirulaguntzak daude: Bergarako Udal Euskaltegitik kanpo euskara ikasten dutenentzako dirulaguntza; Udako Euskal Unibertsitatean (UEUn) parte hartzen dutenentzako; eta, azkenik, UNEDeko Idazle Eskolak antolatzen dituen modulu eta hitzaldietan parte hartzen duten bergararrendako dirulaguntzak.


jaigiroan • ZUZEU\nKalean argi zintzilikarioei begira geratu naiz. Argi txikiak kaleetan eta plazetan, zuhaitzetan, etxeetako izeietan, balkoietan, dendetako erakusleihoetan. Gabonetan beharrezkoak direla esaten dute de...\n100 tuit, borobil-borobil\nGaur nire ehun-tuit-muga da eta ia konturatu gabe gertatu da: txorakeri batzuk twitteresferara bota, twiter-lagunen gogoeta interesgarriak retwitteatu, lauzpabost alditan mokoa oker sartu, adarrez...\nSan Sebastian bezpera hortxe daukagu. Azpeitian eta Donostian danborrak eta kupelak prest ditugu bihar gauean Sarriegiren martxak jotzen hasteko. Dena antolatuta dago. Danborradako jantziak, afarira...\nHator hator mutil/neska etxera\nGizakiaren muinean dago sinboloak sortzea eta ezingo ginateke hauek gabe bizi. Harremanei indarra eta balioa ematen diete eta gure identitatean sustraitzen dira. Gabonak sinboloez kargatuta etortzen z...\nGimenokeriak (1): Gimeno, A ereduaren aurka\nAlarma egoera eskatu du Urkulluk\nNaffarroa eta naffarrera\nArte[faktua] 98: Maite Lopez Las Heras, "Safo. Poesia guztia", Juan Ramon Makuso, Jon Villapun


Udal aldizkaria kalean #larrabetzu\nlarrabetzutik (e)k argitaratua | 2017-04-03 | Utzi erantzuna\nBIZI LARRABETZU 8. zenbakia kalean: Parte hartzea bultzatzen\nUdalak argi dauka biztanleen parte hartzea bultzatzea lehentasunezko kontua dela. Larrabetzuar guztiek udal erabakietan eta euren etorkizuna erabakiko dutenetan parte hartzeko aukera eduki behar dute. Larrabetzuko GURE ESKU DAGO herri plataformak berriro erakutsi digu herriak bere etorkizuna ebatzi nahi duela, horretarako aukera izanez gero.\nHalaber, herriak eguneroko kontu txikietan ere hitza izan behar duela uste dugu. Lehen urrats bat emango dugu herriari hitza emateko bidearen adibide gisa. Aldizkari honetan abian jarriko dugun prozesua zein den irakurri ahal izango duzue.\nBestalde, HIRIX plataforma digitala aurkeztu gura dugu. Beste urrats bat zuongana guztiongana teknologia berrien bidez heltzeko. Parte hartzea bultzatzeko lehen urratsa gardentasuna da. Aplikazio mugikor honen bitartez, udala – herritarrak – udala moduko harreman bat zabaldu nahi dugu. Hasieran gaude eta zuen ekarpenen zain.\nKategoriak: Albisteak, Euskalherria, Herria, larrabetzu Herria


Babesean jolasteko gunea - Anoeta - Tolosaldeko ataria\nBabesean jolasteko gunea\nImanol Garcia Landa 2014-02-20 10:07\nOsinzulo elkarteko hainbat kide, lokalean.\nHaur txikien aisialdirako arazoetako bat espazio faltak dira, batez ere eguraldi desatsegina dagoenean edo neguan hotza egiten duenean. «Anoeta udarako herri polita da baina negurako ez du ezer, ez du aterperik», dio Ainhoa Gabirondok, Osinzulo guraso elkartea martxan jarri zuten kideetako batek. «Frontoia dago, baina hori ezin da kontuan hartu, erabilerarako besteak beste bere ordutegiak dituelako. Beraz, ikastolatik etxera joateko ia beste aukerarik ez».\nOrain bi-hiru urte udalak bilera batera deitu zien herriko gurasoei, beren beharrak zehazteko. «Bilera horretan bi gurasok bota genuen haur txikientzako espazio bat izateko beharra ikusten genuela», esan du Gabirondok. Lokal bat hutsik zegoela azaldu zuten, eta Urnietara ere joan ziren haur txikientzako jarritako espazio bat ikustera. Ideia horretatik abiatuta, eskaera aurkeztu zuten, aurrekontu eta guzti, eta horrela sortu zen Osinzulo gurasoen elkartea.\nHerrian 0 eta 5 urte arteko haur pila bat daudela diote, eta espazio baten beharra zegoela diote: «Haur liburutegira joan daiteke, baina han ezin da jolastu eta haur txikiak isilik egotea zaila da».\nLokala Iturburu kalean dago eta Anoetako Herri Ikastolarena da. Urtetik urtera ikastolak udalari ematen dio, hitzarmena berrituz, eta honek Osinzulo elkarteari. Aurretik ikastolak bi urteko gelarentzat erabiltzen zuen, baina zazpi urte zeramatzan erabili gabe.\nAuzolanean egin zituzten berrikuntza lanak: margotu, garbitu, zenbait jostailu erosi egin ziren, beste batzuk herrian egindako deialdi bidez jaso ziren eta beste hainbat elkarteko kideek beraiek etxetik eramandakoak dira.\n2013ko urtarrilean jarri zuten martxan. «Oso gustura gaude», dio Gabirondok. «Haurrek beraien lagunekin jolasteko aukera dute. Esaten zen ikastolatik, leku itxi batetik, atera eta beste leku itxi batera sartzea… Baina hemen joko librea egiten dute, arauekin baina beren kasa, eta lagunekin daude, ez etxean bakarrik jolasten».\nErabilera arauak ere badituzte, Jaxone Otegi elkarteko zuzendaritzako kideak azaldu duenez: «Ratioz 32 pertsona egon daitezke gehienez, helduak eta haurrak kontuan hartuta. Atean kontagailu bat jarrita dugu, eta lokalera sartzerakoan eta ateratzerakoan mugitu egin behar dugu». Kopuru hori gainditzen bada, denbora gehien daramatenak atera beharko lukete lokaletik, besteei lekua uzteko. «Hori gertatuz gero, gurasoak aterako ziren, ahal den haur gehien bertan egoteko», dio Otegik. Denera 27 familia dira eta guztira 40-45 haur daude. Kideen kopurua nahiko parean mantendu da martxan jarri zenetik.\nBost urte arteko muga jartzeak ere bere arrazoia du: «Hortik aurrera haurrak eskolaz kanpoko saioekin hasten dira. Bestalde, jolasteko moduak ere oso ezberdinak dira. Hilabeteko haurrak eta 4-5 urte dituztenak ez dute berdin jolasten».\nHaurrak beti arduradun batekin\nLokalaren barruan hainbat espazio daude. Batetik, izkina batean oraindik ibiltzen ez diren haurrentzat egokitutako gune bat dago, lurrean zoru biguna duena. Oinez ibiltzen direnentzako lokalaren beste leku guztia dago, eta izkina batean mahaiak jarrita daude, margotu, puzzleak egin eta orokorrean eskulanak egiteko.\nGarazi Goia zuzendaritzako kideak azaldu duenez, «kontuan izan behar da lokala ez dela haurtzaindegi bat, hau da, ezin duzula utzi haurra bertan eta joan. Beti egon behar da haurraren arduradun bat. Hori bai, gurasoen artean hitz egin dezakete, eta norbaitek enkarguren bat edo beste zerbait egin behar badu, haurra beste guraso baten ardurapean utzi dezake».\nOsinzulo lokala ikastola irekita dagoen epean dago zabalik. «Udan eguraldi hobeagoa egiten du eta kanpoan egoteko aukera gehiago daude», diote. Astelehenetik ostiralera 16:30etik 20:00etara dago zabalik, eta asteburuan goiz eta arratsaldez. Familia bakoitzak 10 euro ordaintzen ditu elkartean sartzeagatik eta gero 50 euro urtero haur bakoitzarengatik. Udalak argia, ura eta segurua ordaintzen du.\nHorrelako lokal bat izatea aukera ona dela diote. «Zizurkilgo guraso batzuk, adibidez, esan didate zortea dugula horrelako aukera bat izateagatik», dio Goiak. «Herri gehiago ere badaude ezer itxia ez dutenak, eta eguraldi txarra eginez gero etxera joan behar dutenak». Elkartea zabalik dago izena emateko. Udalak eskatzen duen baldintza da Anoetakoa izatea, edo haurra ikastolan edo haur eskolan izena emanda egotea.


Bertako kortxeak; hango krispetak - Oihaneder Euskararen Etxea\n» Albisteak » Bertako kortxeak; hango krispetak\nBertako kortxeak; hango krispetak\nEgilea: Oihaneder Euskararen Etxea Gasteizko Kafe Antzokia uztaila 23, 2017 Iruzkinik gabe\nKortxeak & Krispetak zinema eta musika zikloaren 3. edizioak 60ko eta 70eko hamarkadetako hiru musikari ospetsu izango ditu protagonista: Frank Zappa, Janis Joplin eta Sid Vicious. Lou Topet eta Montauk Duo taldeen kontzertuak emango dio amaiera zikloari. Proiekzioak uztailaren 26, 27 eta 28an izango dira eta kontzertua larunbatean, uztailak 29. Emanaldi guztiak 22:00etan hasiko dira Falerina lorategian.\nOihaneder Euskararen Etxeak antolatutako Kortxeak & Krispetak zikloak musika eta zinema uztartzen ditu. Aurten Filmazpit eta Zineleku programekin elkarlanean antolatu da eta 4 egun jarraian garatuko da: uztailaren 26, 27, 28 eta 29an. Filmak jatorrizko bertsioan eta euskarazko azpitituluekin proiektatuko dira.\nLehen saioan, uztailaren 26an, Eat that question: Frank Zappa in his own words (Thorsten Schütte, Frantzia-Alemania, 2016) dokumentala eskainiko da. Lan honek Frank Zappa musikariarekin topaketa intimoa proposatzen du, argazki ezezagunen bitartez.\nHurrengo egunean, uztailaren 27an, Janis: Little girl blue (Amy Berg, AEB, 2015) dokumentala proiektatuko da. Filmak Janis Joplin abeslari estatubatuarraren bizitzaren bilakaera kontatzen du, berak idatzitako eskutitzetan oinarrituz.\nUztailaren 28an Sad Vacation: The last days of Sid and Nancy (Danny Garcia, Espainia, 2016) izenekoaren txanda izango da. Dokumentalak 1978. urtean Chelsea Hotelean jazotako zoritxarreko gertakaria du hizpide: Nancy Spungen, Sex Pistols punk taldearen kide izan zen Sid Vicious musikariaren bikotea, hilda agertu zen.\nKortxeek borobilduko dute zikloa uztailaren 29an. Larunbatean kontzertu bikoitza izango da: Lou Topet eta Montauk Duo. Hasteko Montauk gasteiztarrak bikote formatuan arituko dira (Beñat Goitia eta Jon Aranburu) ambience rocka pop gordinenarekin uztartuz. Ondoren, Lou Topet taldearen folk-rock soinuek beteko dute oholtza. Oier Aranzabal, Rafa Rueda, Oihan Larrañaga eta Ander Zulaika musikariak igoko dira eskenatokira.\nSaio guztiak Falerina lorategian izango dira gaueko 22:00etatik aurrera. Ekimena doakoa da eta sarrera librea lekuak bete arte.\nGaztea eta sortzailea? Ez galdu aukera!


Giro alai eta jendetsuan egin zen II. Euskal Eskola Nazionalaren Eguna - Azpeitia - uztarria.eus\nUztarria.com 2003-03-31 18:03\nEgun osoan zehar ekitaldi ugaritaz gozatzeko aukera izan zen\nGoizeko hamaikak aldera hasi ziren lehen ekitaldiak. Beste herrialdeetatik ere hurbildu zen jendea, lurralde bakoitzetik ikastola bana etorri zen eta lehenik haiei ongi etorria egin zitzaien. Iparraldetik Hazparne ikastolakoak, Nafarroatik Tuterako ikastola, Arabatik La Puebla ikastola, Bizkaitik Betiko ikastola eta baita Zarautz, Orio eta Altsasuko ikastoletakoak ere. Lehenik Ikasberriko zuzendariak egin zuen ongietorria. Ondoren txistularien txanda iritsi zen. Hasierako ekitaldian Egunkaria-ri aitorpen berezia egin zitzaion eta bereziki gertutik sufritu dutenei. Horrela, Xabier Oleagaren alaba Iratik aitak kartzelatik idatzitako eskutitza irakurri zuen eta ondoren besteen familiak plazaratu ziren. Hauekin batera 12 azpeitiar langileak ere gogoan izan zituzten. Gogoratu baita ere, egun horretan bete zirela zazpi urte Ikasberri Ikastolak lehen harria jarri zuela ikastola berria egiteko.\nEgun osoan zehar haurrentzat eta gazteentzat ekintzak izan ziren.Eguerdi aldera bertara inguratutako denek herri bazkaria egin zuten Azoka Plazan. Arratsaldean, kalejira eta dantzekin eman zitzaion festari bukaera.


topic_facet:"Elektrizitatea eta Elektronika (Lanbide Arloa)" topic_facet:"Elektrizitatea eta automatismo elektrikoak (Modulua)" topic_facet:"Instalazio domotikoen eta automatikoen konfigurazioa (Modulua)"\nProposatutako gaia: Elektrizitatea eta Elektronika (Lanbide Arloa) Proposatutako gaia: Elektrizitatea eta automatismo elektrikoak (Modulua) Proposatutako gaia: Instalazio domotikoen eta automatikoen konfigurazioa (Modulua)\nElektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Instalazio domotikoen eta automatikoen konfigurazioa (Modulua) 2 Instalazioa eta mantenimendua (Lanbide Arloa) 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila Gehiago ... 2 Sistema elektroteknikoak eta automatizatuak (Heziketa zikloa). Goi maila 1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Linea automatizatuen muntaia- eta mantentze-lanak (Modulua) 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema sekuentzial programagarriak (Modulua) Guztiak ikusi ... gutxiago ...\n2 Elhuyar Hizkuntza Zerbitzuak 1 Azkue, Xabier 1 Cembranos Nistal, Florencio Jesús 1 Euskadi (Autonomia Erkidegoa). Hezkuntza, Unibertsitate eta Ikerketa Saila 1 Navarro, Francisco 1 Urresti, Igor


Carl Gotthard Langhans - Wikipedia, entziklopedia askea.\nCarl Gotthard Langhans (Landeshut, 1732ko abenduaren 15a – Grüneiche 1808ko urriaren 1a) Prusian jaiotako alemaniar arkitektoa izan zen. Bere lanik nabarmenena Berlineko ikurra den Brandeburgoko Atea da.\nKamienna Góra, 1732ko abenduaren 15a\nDąbie (en) , 1808ko urriaren 1a (75 urte)\nEuropa barrena bidaiatu zuen. Prusiako erregeak, Berlinera joateko eskatu zion eta bertan erresumako arkitekto eta eraikuntzen zuzendari nagusi izendatu zuen. Besteak beste Berlineko antzoki berria eta Brandeburgoko Atea eraiki zuen. Azken hau, Atenasko propileo famatuen imitazio handi bat da; bertan, enparantza handi batetik Ezkien pasealekura igarotzen da eta handik erregearen jauregira.\nAntzoki berria bi eliza artean kokatuta dago, Gendarmes deritzon enparantzan eta askotan suak jota izan da.\nArkitekturari buruzko idatzi askoren egilea izan zen eta 1808 urtean Silesiara egindako bidaia batean hil egin zen.\nMultimedia: Carl Gotthard Langhans\nAzken aldaketa 10 otsaila 2019(e)an, 22:18(e)tan\nOrriaren azken aldaketa: 10 otsaila 2019, 22:18.


Museoaren logoa Irudi gehiago\nBoijmans Van Beuningen Museoa Herbehereetako Rotterdam hiriko arte-museo bat da. Rotterdam erdialdeko Museumparken kokatuta dago, Kunsthal eta Historia Naturalaren Museotik gertu.\nMuseoa 1849 urtean ireki zuten. Bertan Frans Jacob Otto Boijmans (1767-1847) eta Daniël George van Beuningen (1877-1955) lanen bildumak daude, baita Erdi Arotik gaur egungo arte bitarteko lanak ere; besteak beste Rembrandt, Claude Monet, Vincent van Gogh, eta Salvador Dalíren lanak aurki ditzakegu.\nMuseoa 1849 sortu zen eta hasiera batean Boymans Museum izena zuen; izan ere, Frans Jacob Otto Boijmansen (1767-1847) bilduma biltzen zuelako. Jatorrizko museoaren bilduma gehiena 1864ko sutean galdu egin zen.\n1958an Daniël George van Beuningen (1877-1955) enpresaburuaren bilduma gaineratu zitzaion, eta ordudanik Boymans-van Beuningen Museoa da haren izena. 1996an ortografia-aldaketa egin zuten, eta, azkenik, behin betiko izena Museum Boijmans Van Beuningen da.\nWassily Kandinsky, 1911, Reiter (Lyrishes), oihal gaineko olio-margolana, 94 x 130 cm\nMuseoak era askotako bilduma du, Erdi Arotik hasita gaur egungo arteraino. Bilduma gehiena aipatutako bi bilduma pribatuei esker osatua izan da baina urteetan zehar beste hainbatek ere lagundu izan dute.\nBeste alde batetik, paper lanetan (irarlanak, marrazkiak, litografiak, etab.) Erdi Arotik gaur egunera osatzen duen munduko bilduma aberatsenetarikoa da.\n2013an, museoak 292.711 bisitari izan zituen eta Holandan bisita gehien zituen museoetatik 14. tokian egon zen.\nBNF: 118666063 (data)\nOrriaren azken aldaketa: 20 urtarrila 2022, 18:44.


2. jarduera: Zientzia eta pentsamendua: galderak eta erantzunak | Txanela\n2. jarduera: Zientzia eta pentsamendua: galderak eta erantzunak\nPentsamendu zientifikoa barneratzen hasteko eta pixkana girotzeko, ikuspegi kritikoa izaten eta iritzi arrazoituak ematen trebatzea da jardueraren helburua.\nIrakurgaietan irakurri berri ditugun testuetan oinarrituta, eta haiei erreferentzia eginez, hainbat galdera egingo dizkiegu ikasleei, Ikasgelako Blogaz baliatuz. Talde txikietan jarrita, iruzkinen bitartez, haiei erantzungo diete.\nBlogean idatziko diegun mezua honen antzekoa izango da:\nAristoteles-en usteak, erdia ustel?\nAristotelesek uste zuen Lurra biribila zela, eta hori frogatzeko, hiru arrazoi eman zituen:\nIzarrak ez dira munduko leku guztietan altuera berean ikusten zeruan. Lurra laua balitz, ez litzateke hori gertatuko; biribila izanda, bai. Beraz, Lurra biribila da.\nIlargiaren eklipseetan ikusten den itzala Lurraren errainua da, zalantzarik gabe, eta itzal horrek forma biribila duenez, Lurrak biribila izan behar du.\nItsasontzi bat lehorrera hurbiltzen denean, lehenengo masta ikusten zaio, eta gero agertzen da branka gaina, eta, azkenean, ontziaren beheko aldea. Beraz, Lurra biribila da, zalantza izpirik gabe.\nArrazoi horietako bat zalantzan jartzeko modukoa dela iruditzen al zaizue? Zergatik?\nAristotelesek eman zituen hiru arrazoietatik zein izango ote da erabakigarriena? Zergatik?\nAristoteles orain dela bi mila eta ia laurehun urte jaiotako filosofoa eta jakintsua izan zen. Hark esandako hainbat eta hainbat gauza mila urte baino gehiagoan egiatzat hartu ziren, eta benetakoak balira bezala irakatsi.\nAristotelesek uste zuen Lurra biribila zela, eta hori egiaztatzeko, hiru arrazoi eman zituen. Horietan oinarrituta, irakasleak lantxo bat jarri du Ikasgelako Blogean. Ea laguntzen diogun zalantzak argitzen.


Innovate or Die berritzeko zure aukera da. Ez huts egin!\nInnovate or Die berritzeko zure aukera da. Ez huts egin!\nInnovate or Die Bilbon izango da lehen aldiz maiatzaren 8an, Deustuko Unibertsitatearen, Tecnaliaren eta Team Academy Finlandiaren eskutik.\nBerrikuntzako lehiaketa bat da, eta 50 gaztek taldetan lan egingo dute, sormen handiko soluzioak sortzeko, enpresa batzuek, hala nola IKEAk, EKOETXEk eta CAMP TECNOLOGICOk, jardunaldian proposatuko dituzten benetako erronkei erantzunez.\nBeraz, ikasketa-esperientzia berdingabea da, parte-hartzaileak Euskadiko enpresen mundura gerturatuko dituena, eta, horrez gainera, erreminta berriak emango dizkiena taldean lan egiteko eta irtenbide berritzaileak sortzeko eta haien prototipoak egiteko.\n- Azken ikasturteko ikasleei edo azken urteetan graduatu direnei zuzendua dago.\n- Irtenbide onenak sarituko dira, eta enpresek berek aukeratuko dituzte.\nBideratzaile esperientziadunek dinamizatuko dute jardunaldia, eta Team Academyko ekintzaile-talde finlandiar batek kolaboratuko du: parte hartzen duten taldeei lagunduko die, irtenbide berritzaileak sortzeari dagokionez duen esperientzia eta gaitasunak eskainiz. Parte hartzeko informazio gehiago: www.innovateordiebilbao.es


Gaur egungo Bertizko Jaurerriaren Natur Parkeak bide luzea egina du geologian. Zehazki, harri-egitura konplexua eratu da, denetariko materialez osaturik. Harri silizeoak dira nagusi. Harri horiek lurzoru azidoak sorten dituzte, mantenugaietan pobreak.\nBertizko Jaurerriko materialik zaharrenak Paleozoikokoak dira. Zehazki, 400 milioi urte omen dituzte eta ia Natur Parke osoan ageri dira. Aldi horretako harri adierazgarrien artean, Bertizen badira: arbelak, grauwakak, eskisto hareatsuak eta hare-harriak.\nMesozoiko aldiak ere utzi zuen arrastorik Bertizen, zehazki parkearen hegoaldeko inguru txiki batean. Mesozoikoko materialak 150etik 250 milioi urtera artekoak dira. Harri sedimentarioz osaturik daude: kare-harriak, margak, buztinak eta hare-harri gorriak, hots, azken hori Baztango harri ezaguna da.\nKuaternarioko materialak duela 2 milioi urte ingurukoak dira eta Bertizen azalera gutxi batzuetan ageri dira, parkearen erdigunean eta hegoaldean barreiaturik. Bertizko Kuaternarioan ageri diren materialak beste geologia aro batzuetako harri puskak dira, mendi hegalen higakinak edo ibai-sedimentuetako harriak: legarra, harea eta limoa.


2019ko irailean. 15:15\nPraktikak: Zentroko ordutegian. Abendutik martxora.\n- Lehenengo denboraldia: Abendutik urtarrilera.\n- Bigarren denboraldia: Otsaila.\n- Hirugarren denboraldia: Martxoa.


Dute karta berri bat sortzen ari gara Martxukan - Martxuka\nupdated on 21 urtarrila 2021 30 apirila 2020 0 Comment on Gure duteak\nVrac-ean dute hautu haundia ... zein hautatu erabakitezko zailtasunak genituelako !\nJadanik hautu zabala ginuen…\nUrruñako erdigunean Martxuka ideki zenetik, eta 2017 urtean Donibane Lohitzunen ideki zenetik, 24 te desberdin proposatzen genituen.\nMaiz, dutezaleen aurpegi harritu eta poztuak ikusi ditugu, ginuen dute hautua proposatzen genielarik.\nEta hautu hori zabaltzera goaz!\nBerriki, gure karta osatzeko erabakia hartu dugu. Momentu zaila izan zen, erabakitzeko ez baitzen errex, baina zoin goxoa!\nBa al dakizue Damann te markako duteak Victor Hugo kalean dagoen Kikeran-en eros ditzazkezuela?\nIñaki-k, jastatze berezi bat proposatu digu. Gure kolaboratzaile gazteenak bizki maitatu duena.\nDute beltz, berde, xuri, tisana eta rooibosak aztertu ditugu, berrikuntzak sar-arazteko. Eta 24 tik 31 dute desberdinera pasa gara.\nXehetasun gehiago nahi duzue?\nPixkatxo bat orduan, gure karta deskubritu dezazuen nahi dugulako.\nDute beltzetan : Darjeeling bat, brunch erako te bat eta Limoi-kaviar duteak gehitu ditugu, baita Pecan Intxaur tarta gustua duen dute bat.\nDute berdeen aldetik, Miss damann gehitu dugu, pasio fruitu gustu goxoa zuen Miss Damann dutea gehitu dugu. Exotik, Happy Green eta Enjoy summer zorgarria ere.\nDuteak, hotz ala bero zerbitzatzen ditugu urte guztian zehar !\nPrevious Post Etxean egindako bixkotxak\nNext Post Paletazko altzariak\nEtxean egindako bixkotxak\nupdated on 21 urtarrila 2021 30 apirila 2020


Korona-krisiaren hastapen eta aurrekaritan – Independentea\n2021ko martxoak 22 2021ko otsailak 25\nStefan Lanka doktorea esperientzia zabaleko birologoa da, birusen isolatze prozedura ondo baino hobeto ezagutzen duena. 1995ean Göttingeneko tribunalari honako gonbita luzatu zion: ustezko GIBaren existentzia demostratuz juramentu pean testigantza emango zuen zientzialari bakar bat aurki zezan mundu osoan. Honek, hilabete gutxira, prozesua geldiarazi eta epaitua izaten ari zen medikuaren aurkako hilketa salaketak atzera botatzea izan zituen ondorio; eta, atakatik nola edo hala atera beharrean, jatorriko akusazioekin alderatuta barregarria den zigorra ezarri zioten.\nWissenschafftplus aldizkariko 2020ko otsaileko atalean argitaratutako Korona-krisiaren hasiera eta amaiera izenburu ezin esanguratsuagoko artikuluan azaldutakoa Independenteara ekarri nahi izan dugu.\nJatorrizko artikulua alemanezDeskargatu\nSARSa eta koronabirus edo Covid-19a definitzeko garaian, ezaugarrietan esanguratsuena, bere koadro klinikoa pneumonia atipikoa dela esan ohi da. Pneumonian ezagunak diren patogenoak aurki badaitezke, horixe tipikoa dela esaten da eta, bestela, atipikoa. SARS eta koronabirusaren krisiaren oinarrietan izan diren bi gertaera nagusienetan lehena, pneumonia guztien % 20-30 atipikoak direla da. Pneumonia atipikoaren kausak erabat ezagunak dira eta beraz EZ lirateke birus ezezagun baten kausatzat aurkeztu behar.\nHori, infektologo eta birologoek ezkutuan izan duten egitatea da, eta bizi dugun izu eta beldurraren funtsa bera ere osatzen du. Izan ere, gaixotasun berriarentzat sendagai edo txerto egokirik izan ezean, kaltetu zein publikoarengan, oro har, eta baita politikoengan ere, pneumonia atipikoa bereziki arriskutsua eta maiz hilkorra izan litekeenaren ustea sortzen da.\nBalizko birus berria detektatzeko proposatutako proba edo test prozedurak pertsona osasuntsuak ere “positibo” modura definitzen ditu eta, honela, kasuen kopuruak gora eta gora egiten du modu automatikoan. Hasiera batean, pneumonia tipikoa duten pertsonak ere aztertuak izango dira eta, modu horretan, baita bestelako gaixotasunak dituen pertsona oro ere.\nHori gainera birusaren hedapenaren froga praktikotzat kontsideratzen da. Automatikoki, bestelako gero eta gaixotasun gehiago gehitzen zaizkio jatorrizko “pneumonia atipikoari”, eta “sindrome” hau “birus batetik eratorritako gaixotasun berri” bezala aurkeztu da.\nBigarren egitate erabakigarria, ez SARS eta koronabirusaren krisiaren kasuan soilik, gaixotasuna birusek sortzen dutela baieztatzen duten birologoek, konprenigarritzat jo genitzakeen arrazoiak direla medio, gezur galantean oinarritua dagoen egoera ezkutatzean datza.\nBirusen proba metodo bezala aurkeztu izan zaiguna, detekzio genetikorako metodoa da. Ez dituzte detekzio probarako erabiltzen dituzten birusaren sekuentzia genetikoak isolatzen. Ehun eta zelulak hiltzen direnean kopuru zabaletan askatzen dituzten sekuentzia genetiko tipikoak isolatzen dituzte. Sekuentzia genetiko hauek, arrunki laburrak, giza metabolismoaren parte dira, eta ondoren etorriko den laborategiko lanaren oinarria osatzen dute.\nHaatik, birologoek, hainbat programa informatikoen laguntzarekin, geneen sekuentzia labur multzo batetik abiatuta material genetikoz osatutako kate luzeak osa ditzakete. Horiek birusen DNA kate benetakoak balira bezala produzitzen dituzte. Hau da testetan emaitza positiboak behin eta berriz lortzearen arrazoia, baita osasuntsu daudela frogatutako indibiduoetan ere.\nBirologo horiek, euren buruak ez gezurtatzeko, zientziak agintzen dituen bi arau garrantzitsu etengabe alde batera uzten dituzte. Batetik, baieztapen guztiak bere horretan sistematikoki egiaztatzearen araua. Bestetik, erabilitako suposizio eta metodo guztiak kontrol esperimentu bidez frogatuak izatearena.\nKontrol esperimentuak egingo balituzte, zera deskubrituko lukete: birusaren kate genetikoa buruz osatzeko erabilitako sekuentzia genetiko labur guztiak giza metabolismoak sortuak direla eta ez kanpoan, ustezko birus baten eraginez.\nKorona-krisia 2019ko abenduaren 30ean oftalmologo gazte batek idatzitako mezu baten ondorioz piztu eta berehala zabaldu zen. Bere ospitalean hainbat pertsona berrogeialdian zeudela, zazpi SARS kasu baieztatuak izan zirela, eta beraz, euren buruak zaindu eta babesteko esan zien bere lagunei.\nChristian Drosten Irakasleak, Berlineko Charitékoa, berehala izan zuen horren berri, eta SARS birusentzako proba prozedurak osatzeari ekin zion, Txinatik zetorren txostenaren egiazkotasuna frogatu baino lehen, eta bereziki, txinatar birologoek beren ikerketen emaitzarik argitara eman aurretik.\nTxinako Gaixotasunen Kontrolerako Komisioko (CCDC) baimendutako birologoek 2020ko urtarrilaren 24 eta otsailaren 3an argitaratu zituzten beren emaitzak.\nSekuentzia labur anitz isolatu zituztela esan zuten eta, behin bat bestearekin lotuta, birus berri baten kate oso bat osa zezaketela baieztatu zuten. Autoreek beraiek espresuki onartu zuten – eta tartean zeuden gainerako birologo guztiek gaur eguneraino jarraitu dute- gaixotasuna sor dezakeen birus baten kate genetikoa egiazki dela baieztatu ahal izateko guztiz beharrezkoak diren esperimentuak oraindik ez direla burutu.\nAlderantziz: txinatar birologoek espresuki adierazi zuten eraikitako kate genetikoak, kalterik eragiten ez duten eta hamarnaka urte dituzten saguzarren korona birus aldarrikatuak izan diren kate genetikoekin % 90ean antza zuela.\n2020ko urtarrilaren 21ean (CCDCren argitaratzea baino 3 egun baino lehenago!) OMEk, Osasun Mundu Erakundeak, Drosten Irakasleak garatutako prozedura proba erabiltzea gomendatu zien nazio guztiei. Drosten Irakasleak, Txinan zehar arinki hedatzen ari zen birusarentzako proba prozedura fidagarria garatu zuela baieztatzean; lan zientifikoak errespetatu beharko lituzkeen arauei muzin eginez, lan-kontratuak agintzen dionaren kontra, eta birologiaren logika eta pentsamenduaren arauak urratuz; txinatar epidemiari izua piztu zuen, beldurraren hedapen eta globalizazioari bide ematearekin batera.\nLi Wenliang oftalmologo gazteak bere ospitalean berrogeialdian hainbat gaixo zeudela, zazpi SARS kasu konfirmatuak izan zirela eta euren buruak zaindu eta babesteko jakinarazi zienean 2019ko abenduaren 30ean WhatsApp bidez Wuhango zazpi medikuri, ez zuen izua zabaltzeko asmorik.\nHala balitz, Interneten emango zukeen albistearen berri eta publiko orokorra ohartarazi arriskuaz. Aipatu zazpi medikuetatik batek, mezu pribatuaren pantailazoa egin eta huraxe eman zuen argitara, mezuaren argazkia Interneten zabalduz, horrek ekar zitzakeen ondorioei neurria hartu gabe. Noski, mezuak zeraman informazioa azkar batean hedatu zen, Txinan barrena, lehenik, eta mundu zabalean, ondoren.\nMezuak izu-ikara sorrarazi zuen, eta txinatar osasun administrazio zein gobernua jo muga zuen ikerketa eskea. Izan ere, bazen aurrekaririk, 2003ko SARS krisia, urte horretako martxoaren 12an, OMEk, “mundu mailako mehatxu” izendapenarekin sailkatu zuena.\nHonen ondorioz, 2019ko abenduaren 31n, Beijingeko gobernuak CCDC Txinako Gaixotasunen Kontrolerako Zentroaren parte ziren epidemiologo eta birologo ezberdinez osatutako “erreakzio azkarrerako indarra” bidali zuen Wuhan eta hau inguratzen duen Hubei probintziara, bertako osasun autoritateen sostengu lanak egitera. Helburua epidemia brote bati buruz zabaldutako baieztapenak benetakoak ziren ala ez egiaztatzea zen. Egiaz hala balitz, egoera modu egokian kontrolatu beharko litzateke.\nCCDCko autoreek beren ikerketen emaitzen berri eman zuten baimendutako lehen argitalpenak, A New Coronavirus from Patients with Pneumonia in China, 2019 artikuluak, ez du kausa ezezaguna duen pneumoniagatiko gaixo pilaketa bati buruz informatzen.\nAurkitutako gaixoak ezaugarri komunak dituen “talde” baten pean taldekatu daitezkeela dio. Wuhango itsaskien handizkako merkatu jakin batera ohiko bisitak egitea zen ezaugarri amankomun hori. Pneumonia atipikoa zuen gaixo kopurua zein txikia zen agerian jartzen du CCDCak patogeno ezagun nahiz ezezagunak bilatzeko frotis eta arnasguneetako likidoen azterketak soilik lau gaixori egin izanak.\nBitartean, Wuhan eta inguruetan zeharo egin zuen gora izuak. Poliziak 2020ko urtarrilaren 3an Li Wenliang oftalmologoari balizko SARS brote bati buruzko argitalpen berriak egiteari uko egiten ziola jasotzen zuen eta urratuz gero zigorra ondorio izango zuen adierazpen bat sinatuz idatziz konprometitzeko eskatu zion. Baina neurri horiek ere ez ziren nahikoak izan jada abian jarri eta era arriskutsuan areagotzen ari zen izu dinamika geldiarazteko.\n2020ko urtarrilaren 10ean, Wenliangek, eta handik gutxira baita bere gurasoek ere, pneumonia sintomak garatu zituzten. Li Wenliangek bere burua isolatu zuen, bezperan paziente batek begietako ohiko azterketa baten ondorioz SARS birusaz kutsatu zuenaz konbentzituta baitzegoen. Horrek ere izua areagotzen lagundu zuen.\nArtatu zuten medikuek hainbat motatako proba mordoa egin zizkioten, baina guztiek emaitza negatiboa eman zuten. Bere osasunak okerrera egin ahala, bere patuarekiko jendearen begikotasun adierazpenek gora egin zuten. Eta era berean jarraitu zuten aurrera probek, azkenean, SARS proba batek 2020ko urtarrilaren 30ean “positibo” eman zuen arte. Gorantz zihoan SARSarekiko izuaren hondamendiak, koronabirusaren mundu-krisi bilakatu zenak, bere bidea jarraitu zuen.\nLi Wenliang berak zabaldu zuen emaitza Internet bidez hitzokin: Gaur, azido nukleikoko probek emaitza positiboa eman dute, hautsa hondoan asentatu da, azkenik, diagnostikoa egin da.\nArgitalpenak, berriro ere, jada zabaldua zegoen izua handiagotu zuen. Guztia zeharo atera zen bere onetik poliziak eskatutako 2020ko urtarrilaren 3ko adierazpen sinatua Interneten argitaratu zuenean. Izan ere, bere buruarentzat arriskutsua zen dokumentua argitaratu izana, izu-ikararen eragin pean zeuden pertsona guztiek SARS epidemia berri bat zegoenaren frogatzat kontsideratu zuten, eta hala izaten jarraitzen du. Mediku batek, gainera bera ere kaltetua egonik, zigor mehatxu pean egon arren publikoa informatzen eta ohartarazten jarraitzeak beste arrazoirik izan ezingo balu bezala.\nEra berean, izuak are gehiago jo zuen gorantz, sustantzia antibiotiko ezberdinek osatutako tratamendu intentsibo bat erabiltzen ari baziren ere, Li Weniliangen osasunak behera egin zuelako. Egoera muturrera heltzear zegoen bere heriotzaren berri ematen zuen txostena kaotiko bezain kontraesankorra izan zelako.\nHau izan zen -eta honela izaten jarraitzen du- Txinako eta mundu osoko publikoak Wuhanen SARS brote berri bat gertatu zela, baina epidemia berritzat birdefinitu zela eta izen berria zuen Covid-19aren pandemia onartzearen arrazoia.\n4 erantzun “Korona-krisiaren hastapen eta aurrekaritan” bidalketan\n2021ko otsailak 25, 10:18\nSinistea zaila egin zaigun guzti hau, ezin argi eta garbiago euskaraz azaldua.\neta Independentean hau guztia argitaratzea posible egiten duzuenori.\n2021ko otsailak 25, 11:51\nPare bat aldiz eta poliki irakurri behar izan dut dena asimilatzeko.\nFartsa honen oinarriak biluzik !!!\n2021ko otsailak 25, 15:59\nHori ikusi eta ulertu nahi duenarentzat, gaur egun bizi dugun egoerak oso azalpen erraza du: erabateko gerla bat da, humanoki ez-emankortzat jotzen dena ezabatzeko helburuarekin, diseinatutako Aro industrial berriarekin bat etorriz, izan ere, Inteligentzia artifiziala da eta horretarako ez dute behar munduko biztanleriaren %90, soberaz eta birziklatze-gai bihurtzen dena.\n2021ko martxoak 17, 19:53\nStefan Lanka euskeraz! Ordainezina, mil esker.